qundao/data-zh-poetry huggingface dataset:
病中闻贞孝先生讣悲怆沈郁顿不可为怀嗟乎若士望古遥集恨无彩笔以诔陶德既远道不获视含敛于礼堂又寒疾不克趋执绋于墓次卌载交期人天永隔悲凉万绪成此挽章言不尽情质之神鉴·其二
作者：沈曾植
朝代：清
体裁：七言律诗

孝标自序言多感，安道行游书写真。治谱可传甘石隐，诗怀无垢是天民。云烟落纸留生气，桑海何年寄病身。驾鹤骖鸾今解脱，不须重问去来因。
病僧行
作者：沈曾植
朝代：清
体裁：古风

病僧病腊不记年，臆对或自风坛前。蒙戎败叶拥床敷，支离瘣木撑风烟。六师派别谬占度，休粮恐是金头仙。毗薮纽天摄不得，首罗三目眙相看。洗心朅来归佛祖，缚律非律禅非禅。含生大期百二十，四百四病根荄全。水气为瘖木气疟，蛾绿斧性裘媒寒。膏粱奥博物有致，此理未可通穷瘝。华子中年病忘久，明心晦惑来无缘。假从毗耶示化仪，不尔五行同人天。娑婆世界一音隔，安有万二千众天龙八部相周旋。檀阙失庄严，忍亏无强坚。贪欲羸老基，嗔恚疢灾牵。得非夙因招现果，突吉罗业虽有忏悔犹沈绵。给孤独园峥嵘山，雁王鹿女游其间。小花正如普陀白，高窟或是毗沙刊。腊居雪岭夏热泉，一瓶一钵疲往还。或有造其关，草枯木石顽。九十六道诤研研，六十四书文复繁。庄严劫过，星劫未来，恒沙譬喻不可罄，像法五百尽，末法三千延，病僧病久心芒然。苏迷卢山芥子小，石女行歌木儿笑，岚风撼松藤袅袅。幻师善幻五色宣，画师作画一笔圆。瘦骨秋巑岏，翛翛野鹊巢其颠，后来合有棱迦传。
病夜·其一
作者：沈曾植
朝代：清
体裁：七言律诗

病里情怀梦里痕，羌村剪纸为招魂。赵家七口看熊立，虢国三针待鹊温。卦气玄黄长至转，中阴冥漠定光存。绿章那得无陈奏，再造金天叩帝阍。
病夜·其二
作者：沈曾植
朝代：清
体裁：七言律诗

遥夜沈沈漏鼓淹，中黄太乙幻森严。青钱续命黄牛腹，紫焰回光白甲盐。长日岂宜抛绣线，深居还是閟云帘。水仙花发唐花颤，那不新愁旧恨添。
病夫一章和云门韵
作者：沈曾植
朝代：清
体裁：古风

病夫思归诡得归，自喜勇退同流稀。胡然蹩躠来海角，坐荒十亩桑阴肥。市楼一星壁方丈，屑屑水帝欺周遗。一寒一暴一冰炭，鲜妆有腼潜藏迟。忧来无端怒何敢，默默牢下胶西帷。宵深有梦祯匪祯，茶乳满泛坛盏瓷。青天荡荡婴儿声，白驴局跳昆蹄枝。神官仙伯数大万，华清八景常明时。城开芙蓉殿灵芝，曼卿平甫斑离离。李袁王盛讵无分，曷不报我生天辞。曷为靳我升天行，祝宗有请无恩私。汉官威仪在天上，曹社聚谋何人斯。肝肺槎枒白虹白，土囊噫喑锥处锥。鸿龙玉狗聋不闻，嗒然推堕还鸡栖。天琴老人大健儿，一冶喜怒欢忧悲。兴来山川发天绘，诗罢花鸟伤羁怀。淄渑之合辨无辨，久竹青宁胡琐颐。梁鸿庑赁灶不炊，杨终孤愤昌其诗。陈去非身宜入画，亭角披披风袖持。山居我作木石观，梦去尚有缠绵丝。诸公现在素身佛，大域共业空山薇。后五百年傥见之，浙河通厉湘河累。
病寒和泊园韵
作者：沈曾植
朝代：清
体裁：古风

老罢丛百罹，朽生天所贷。画兹方丈地，屏出廛氓外。阴牖仅窥明，严关不通欬。以兹当温室，谓可止艮背。宁知气内袭，若鱼烂肉败。了非风憞溷，倏尔齿噤齘。熨手火先冻，缘须冰自在。北寒乾尚可，南寒湿不耐。厥性实阴重，所当皆哕噫。所在遍浸润，肺府为离坏。哀彼瘝疧民，直中焉从戒。冰鼠夜啾啾，甘口剧铍铩。蔬笋心先死，菜头僵曷戴。韩公讼颛顼，愆以一人盖。孰此万波波，众生将扑卖。牵驱为共业，无辜罄灾瘵。炽吾火聚顶，轮燄周围快。啰字烈虚空，光明通众气。招手明庶风，呴出须弥芥。有日夏虫多，语冰翻是怪。
病山幼蘅偕过寓斋病山出示和若海近作即用其韵赋赠二君·其二
作者：沈曾植
朝代：清
体裁：七言律诗

君是嵚崎历落人，无穷天地喟长勤。筑庐何地容公绪，说字依然侈近君。上谷散仙遗鸟翮，崇虚道士乞鹅群。剧怜海上三钱笔，不是郇公五朵云。
病山示我鬻医篇喜其怪伟属和一章
作者：沈曾植
朝代：清
体裁：古风

病山健无病，诡以病自名。顾谓我病者，六凿完无刑。妙识洞肝膈，微权移重轻。矫以憺定辞，抑彼振荡情。始我闻之疑，徐思怛焉惊。心病实奇侅，身病为常恒。我方逃空虚，艮背行无庭。身象且不获，病所安从诊。毋若华子然，哀乐忘其诚。毋若壶丘君，灰怪徵于形。因之为弟靡，厥咎将��。心死道所哀，死心禅所矜。云何我丧我，不著行处行。向来目窅窅，曷日常惺惺。君言傥余警，达此膏肓症。我昨新嘉园，睨君切望听。矫然如野鹤，迥刷霜天翎。高视龙登云，独微犀照冥。嵯峨耸奇骨，信是岷山精。正尔丹灵宫，班为太极卿。遨游延盖公，季孟茅初平。胡不鹿卢蹻，超遥淩上清。胡宁终古忍，局局侪蛮伧。兹岂摩诘病，将垂无垢称。医术始黄帝，神仙能养生。厥流托方技，厥典先群经。燕齐迂怪人，悲愤思飞腾。仲景厨及流，不依刘景升。大慈启金匮，善救苏灾氓。黄公北山隐，思邈终南迎。剑首吷隋唐，刀圭战魖䰱。古来数贤达，岂不思咸衡。医国谈王霸，残民积垓京。起剪适上服，申韩剧心兵。法立鞅自毙，说行郦当烹。世有鹖冠毒，剧于鸩羽茎。伤哉学术杀，日播科条腥。壮佼膏鈇钺，饥愚摺杨桁。沼吴赐益富，祸宋舒谁惩。信知力牧策，不若俞跗赢。活国理无望，活人力犹能。今君慎择术，寸帖当零丁。梦有鬼神告，诗之瑟琴铿。坐见起九死，相将走三彭。赤丸震辟历，玄石如冰凌。众宝贡耆域，国工拜撄宁。周南尊寿耇，赵国珍娥娙。各各得所望，磊磊轩厥名。末劫人命贱，名都市心争。东西一喧鬨，夭札方纵横。乾陀自有论，明堂亦有程。岂有波罗仙，克先张孟鸣。岂其天醉秦，力偕和缓征。仓卒泼寒胡，殒我儒林英。尽伤人物眇，谁将是非评。医垒有元戎，仗君树和旌。先驱绛神伏，典柄清要媖。尽追鬼宫魄，苏以青囊幐。祝君青骊驎，车驱轮不停。轨前蓬勃尘，香为聚窟馨。报君朱提银，飞蚨集檐楹。徒御有骄色，翁媪无啼声。我闻医者意，揆度以为恒。经本若象纬，轨道悬日星。方本若历术，浑盖陈模型。太岁有超越，均轮时朒盈。为合验天失，顺天求合成。又云意所解，言说难为呈。体知匪师授，书晓弥听荧。周知司辙末，不若司契贞。视且洞一方，说宁拘五行。观君本生地，叶镜胸中莹。量君后得智，庖刀硎无鉎。意匠捷悬解，玄扃炯先醒。得鱼不忘筌，摸象方开盲。正尔不疵疠，窅然在神凝。忽焉自得之，那便资钩绳。以此寿众生，药王愿其宏。我以天眼通，识君韦陀明。仍潘肥水渊，用诧神巫侦。闻道乐夕死，修期非世龄。山阴干呕帖，奈此痰蕄蕄。惠我萨家丸，副之东皋苓。朝饥得饱食，坐睡成䒐䒏。翻恐耗食籍，何心覆茶鎗。瘣木疾无枝，蒲柳秋当零。无药可医老，有期为相茔。君诗精且劲，决起秋天鹰。我言苦谆谆，视荫愁阴晴。笔驶遂连犿，言重积嘤�。严诗编杜集，讵必谐丁嘤。黄草刊庞书，聊当喧引喤。报章勤再赓，急急如律令。
病山示我鬻医篇喜其怪伟属和一章
作者：沈曾植
朝代：清
体裁：古风

病山健无病，诡以病自名。顾谓我病者，六凿完无刑。妙识洞肝膈，微权移重轻。矫以憺定辞，抑彼振荡情。始我闻之疑，徐思怛焉惊。心病实奇侅，身病为常恒。我方逃空虚，艮背行无庭。身象且不获，病所安从诊。毋若华子然，哀乐忘其诚。毋若壶丘君，灰怪徵于形。因之为弟靡，厥咎将𠊰𠐏。心死道所哀，死心禅所矜。云何我丧我，不著行处行。向来目窅窅，曷日常惺惺。君言傥余警，达此膏肓症。我昨新嘉园，睨君切望听。矫然如野鹤，迥刷霜天翎。高视龙登云，独微犀照冥。嵯峨耸奇骨，信是岷山精。正尔丹灵宫，班为太极卿。遨游延盖公，季孟茅初平。胡不鹿卢蹻，超遥淩上清。胡宁终古忍，局局侪蛮伧。兹岂摩诘病，将垂无垢称。医术始黄帝，神仙能养生。厥流托方技，厥典先群经。燕齐迂怪人，悲愤思飞腾。仲景厨及流，不依刘景升。大慈启金匮，善救苏灾氓。黄公北山隐，思邈终南迎。剑首吷隋唐，刀圭战魖䰱。古来数贤达，岂不思咸衡。医国谈王霸，残民积垓京。起剪适上服，申韩剧心兵。法立鞅自毙，说行郦当烹。世有鹖冠毒，剧于鸩羽茎。伤哉学术杀，日播科条腥。壮佼膏鈇钺，饥愚摺杨桁。沼吴赐益富，祸宋舒谁惩。信知力牧策，不若俞跗赢。活国理无望，活人力犹能。今君慎择术，寸帖当零丁。梦有鬼神告，诗之瑟琴铿。坐见起九死，相将走三彭。赤丸震辟历，玄石如冰凌。众宝贡耆域，国工拜撄宁。周南尊寿耇，赵国珍娥娙。各各得所望，磊磊轩厥名。末劫人命贱，名都市心争。东西一喧鬨，夭札方纵横。乾陀自有论，明堂亦有程。岂有波罗仙，克先张孟鸣。岂其天醉秦，力偕和缓征。仓卒泼寒胡，殒我儒林英。尽伤人物眇，谁将是非评。医垒有元戎，仗君树和旌。先驱绛神伏，典柄清要媖。尽追鬼宫魄，苏以青囊幐。祝君青骊驎，车驱轮不停。轨前蓬勃尘，香为聚窟馨。报君朱提银，飞蚨集檐楹。徒御有骄色，翁媪无啼声。我闻医者意，揆度以为恒。经本若象纬，轨道悬日星。方本若历术，浑盖陈模型。太岁有超越，均轮时朒盈。为合验天失，顺天求合成。又云意所解，言说难为呈。体知匪师授，书晓弥听荧。周知司辙末，不若司契贞。视且洞一方，说宁拘五行。观君本生地，叶镜胸中莹。量君后得智，庖刀硎无鉎。意匠捷悬解，玄扃炯先醒。得鱼不忘筌，摸象方开盲。正尔不疵疠，窅然在神凝。忽焉自得之，那便资钩绳。以此寿众生，药王愿其宏。我以天眼通，识君韦陀明。仍潘肥水渊，用诧神巫侦。闻道乐夕死，修期非世龄。山阴干呕帖，奈此痰蕄蕄。惠我萨家丸，副之东皋苓。朝饥得饱食，坐睡成䒐䒏。翻恐耗食籍，何心覆茶鎗。瘣木疾无枝，蒲柳秋当零。无药可医老，有期为相茔。君诗精且劲，决起秋天鹰。我言苦谆谆，视荫愁阴晴。笔驶遂连犿，言重积嘤𧭈。严诗编杜集，讵必谐丁嘤。黄草刊庞书，聊当喧引喤。报章勤再赓，急急如律令。
病起自寿诗·其一
作者：沈曾植
朝代：清
体裁：七言律诗

病榻沈绵又一时，赤山岱岳眇何之。相逢徒侣皆龙伯，岂有神仙度马师。七反定难超色界，再生或恐误雄儿。四恩三劫尘沙障，到此分明了不疑。
病起自寿诗·其三
作者：沈曾植
朝代：清
体裁：七言律诗

亦元亦史亦畸民，亦宰官身长者身。成住坏空看已尽，黄农虞夏没焉陈。平生师友多仙佛，至竟形神孰主宾。蓦地黑风吹海去，世间原未有斯人。
病起自寿诗·其二
作者：沈曾植
朝代：清
体裁：七言律诗

识字向来忧患始，多闻何用总持求。一忘真作宋华子，两语不知阿菟楼。白地光明成解脱，青阳受谢蹇淹留。如何一寸关元路，竟阻先生掉臂游。
病起自寿诗·其五
作者：沈曾植
朝代：清
体裁：七言律诗

无生话里借生生，取次东风散策行。乐意鸣鸠偕乳燕，上春寒食近清明。他乡吾土都长语，柳眼花须不世情。寄语沤乡诸父老，海山兜率要同盟。
病起自寿诗·其四
作者：沈曾植
朝代：清
体裁：七言律诗

历历来时顿宿程，闭门合眼数分明。甘瓜苦瓠何滋味，旁死哉生慹性情。反覆岂能逃易意，婆娑还得俟河清。何方辟历霆霓起，霅尔虚空粉碎声。
瘁思
作者：沈曾植
朝代：清
体裁：七言律诗

颠倒衣裳一梦中，近来带眼不堪缝。藏冰七月难消热，学步三年已绝踪。坏叶应风同飒猎，暗泉滴髓助丁冬。斜阳日日翻鸦背，苦道芝泥未掩封。
登高丘而望远海
作者：沈曾植
朝代：清
体裁：古风

登高丘，望远海。混沌氏何称，启统史焉载。金台银阙沈海中，詄荡明庭觞万鬼。黄河所出浑浑泡泡，乃在西南昆崙虚。上有十二楼，交柯树三珠。堪怀所袭黄帝居，王母准少广，制为盖地图。沙行如潮溢天表，不周风吹悬圃倒。射人不畏轩辕台，狼纛拂云云震掉。人间雀蛤虎鼠变化非寻常，连鳌翻六极，大夏为龙荒。仙人贻我茱萸实，辛苦山中辟鬼方。
白丁香北花也慧斧有诗属和漫成长句·其一
作者：沈曾植
朝代：清
体裁：七言律诗

澹澹春阴袭袭风，幽芳徐引午馀蜂。相邀游骑春三月，为酹花神酒一钟。网户月窥银䍡�，纱窗寒勒玉璁珑。繁阴小朵墙阴见，可是年年惯懊侬。
白丁香北花也慧斧有诗属和漫成长句·其一
作者：沈曾植
朝代：清
体裁：七言律诗

澹澹春阴袭袭风，幽芳徐引午馀蜂。相邀游骑春三月，为酹花神酒一钟。网户月窥银䍡𦌉，纱窗寒勒玉璁珑。繁阴小朵墙阴见，可是年年惯懊侬。
白丁香北花也慧斧有诗属和漫成长句·其二
作者：沈曾植
朝代：清
体裁：七言律诗

老墙根屋萧闲住，双矮松前次第思。二十年前萱背树，百千花簇蕊珠奇。春来永结东华梦，老去空吟北涧诗。谁向燕郊乞燕客，移来姚埭玉交枝。
盛泽丞三十寿诗
作者：沈曾植
朝代：清
体裁：五言律诗

昔年商约议，见子过庭趋。世相乘流变，家声食德馀。博施还不匮，多寿祝无虚。白发增怀旧，斜桥路感予。
目疾再叠前韵呈倦知大师鼓衰力竭愧恧何如
作者：沈曾植
朝代：清
体裁：七言律诗

集目鄢陵愧不才，药师勤注碧筒杯。东门疾自先贤继，龙树方频治剂催。空里千花生定幻，道言五色眩为灾。渊鱼察遍关何事，回向嵩南面壁来。
眉妩·初月，和韵
作者：沈曾植
朝代：清
体裁：词

乍鱼霞晕里，一掐新黄，奁隙晚妆点。薄妒瑶台影，眉峰蹙，人天寂寞心眼。春宵未展。两纤纤、桂叶描懒。认微步、碧海归来夜，怯罗袜尘浅。留伴。筝和琴散。共玉清寂照，银渚低案。绰约霜娥袂，掺离绪、春江愁夜潮满。钩帘慢卷。只暗尘、火树斜见。尽独处常娥，山河影，再生愿。
眉妩·初月，和韵
作者：沈曾植
朝代：清

乍鱼霞晕里，一掐新黄，奁隙晚妆点。薄妒瑶台影，眉峰蹙，人天寂寞心眼。春宵未展。两纤纤，桂叶描懒。认微步，碧海归来夜，怯罗袜尘浅。留伴筝和琴散。共玉清寂照，银渚低案。绰约霜娥袂，掺离绪，春江愁夜潮满。钩帘慢卷。只暗尘火树斜见。尽独处常娥，山河影，再生愿。
睡起
作者：沈曾植
朝代：清
体裁：五言绝句

人语江入吴，鸡鸣日加午。惺然三世身，饷此一炊黍。
石道过谈去后简之
作者：沈曾植
朝代：清
体裁：七言律诗

秋晚閒房窈纠思，黄车五百梦占辞。化神那必无天姊，抟控由来授幻师。辛淡甘咸都自可，圹埌莽眇往何之。看君布衲吹毛起，万朵黄华入照时。
石遗书来却寄
作者：沈曾植
朝代：清
体裁：七言律诗

浩劫微生聚散看，空江老眼对辛酸。河山落日沧浪色，兄弟危时冗散官。肠绕蓟门通梦远，石穷溟海化禽难。邗江鄂渚书邮返，叠鼓鸣笳烛泪残。
石遗寄示庐山游诗理富于都官韵高于白傅旷代奇作绝尘而奔矣吟讽不倦秋晓有怀寄呈四韵
作者：沈曾植
朝代：清
体裁：五言律诗

秋心周万里，之子剧相思。独往物无碍，苦吟天所私。三年江海别，七日义言奇。为报匡君瀑，同游后有期。
石遗居士见示移居诗依韵奉和·其一
作者：沈曾植
朝代：清
体裁：七言律诗

已见新黄上柳端，巷泥犹渍雪花团。车将家具书几卷，门掩东风旦极寒。覆盏不妨濡首惯，说诗翻自解颐难。砚田老见蟾蜍泪，得似秋场万穗摊。
石遗居士见示移居诗依韵奉和·其二
作者：沈曾植
朝代：清
体裁：七言律诗

绝迹不教行地窥，翛然自在一披帷。洪崖駊騀底图画，笠泽伛偻楗笆篱。老藤未舒阴可想，稚笋快啖鞭须移。波涛两萍禅一宿，我与物生胡琐颐。
石遗见示忆梅诗余在麦根路屋前种蜡梅两见寒花今先余归禾矣和韵纪感
作者：沈曾植
朝代：清
体裁：七言律诗

眼暗天还悭眼界，梅开家自在梅边。萧条种发观河面，零落春明说梦年。天地不情留老物，园林无恙待归船。难从官阁思何逊，剩着诗情对少连。
石遗谓余效其体·其二
作者：沈曾植
朝代：清
体裁：七言律诗

玄夜沈沈鬼亦眠，木居士座鸟窠边。梅开正见香光佛，树老谁知太古年。行处不曾留屐齿，归与元只趁租船。风尘玉貌齐东语，粉碎虚空细鲁连。
石钦證刚诗咏斐亹读之有见猎之喜晨兴忍寒复得古体五首·其一
作者：沈曾植
朝代：清
体裁：古风

簪笏困羁局，田园弊卑嚣。东风御我行，骀宕来湖皋。雪候天地闭，游船蛰不骄。波光潜内景，林气蒸元霄。积素擢山骨，濯清鉴泉坳。忻然若士游，疑有山灵招。玄赏有俊侣，遐情谐石交。不辞蹑山屐，径欲凌霞标。寒石涧厉揭，风松径森寥。托象构堂密，凭虚缅橧巢。夕照迫崦嵫，税驾寻僧寮。
石钦證刚诗咏斐亹读之有见猎之喜晨兴忍寒复得古体五首·其三
作者：沈曾植
朝代：清
体裁：古风

冲晦庐松岭，和靖居湖湄。宝元两处士，烨烨湖山辉。吴侬吸湖光，弦歌水仙祠。绝学易候亡，孰省希文师。萧条百年策，流传七字诗。梅君粲然笑，作和非予知。
石钦證刚诗咏斐亹读之有见猎之喜晨兴忍寒复得古体五首·其二
作者：沈曾植
朝代：清
体裁：古风

造物妙游戏，雨此万玉花。冻蛟立宛宛，白凤回云车。绰约岩阿人，皎然冰雪华。应心开净域，凡圣无殊差。杖策从之游，天路逝不遐。梅花千宝树，水鸟千频迦。
石钦證刚诗咏斐亹读之有见猎之喜晨兴忍寒复得古体五首·其五
作者：沈曾植
朝代：清
体裁：古风

二士振奇概，不嫌翟公罗。亦不戚寒饿，相从踬陵阿。易教审显密，书禅会波戈。萧然雪柏阴，曳履成商歌。我识两足尊，匪歧华梵科。越人生越言，契印无淆讹。亹亹万归一，堂堂自同他。回舟山水绿，遍界曼荼罗。
石钦證刚诗咏斐亹读之有见猎之喜晨兴忍寒复得古体五首·其四
作者：沈曾植
朝代：清
体裁：古风

显晦不足论，言寻初阳麓。葛许有开先，理公继其躅。递嬗在人心，兰阇阒壑谷。凄凉神霄路，坏像无祠祝。考异别内外，杂物撰龙蠖。夏礼失杞卑，泾波通渭浊。圣道有藏密，湣然斡天毂。懔懔窣堵坡，谁欤保钱俶。
示甸丞
作者：沈曾植
朝代：清
体裁：五言律诗

数有穷愁告，能无善语开。五浆供草具，一萼说官梅。旧雨新诗共，春头腊尾来。山居忘岁月，端是野人咍。
礼云栖寺莲池大师像·其一
作者：沈曾植
朝代：清
体裁：七言绝句

法语分明老益亲，慈容瞻拜泪沾巾。百年谴谪行当满，归作搬柴打饭人。
礼云栖寺莲池大师像·其二
作者：沈曾植
朝代：清
体裁：五言律诗

夙有怀山愿，江湖老贱贫。漂摇经岁晚，闲放得心真。定树安巢鸟，归云歇幻身。祖庭瞻咫尺，加被仰慈尊。
社耆画秋湖行色扇为甘卿题
作者：沈曾植
朝代：清
体裁：七言律诗

枫老无脂柳已髡，寒林鸦点不成群。人天眼目观衰相，家国山河有泪痕。子大诗情随友会，潜夫画录过烟云。千人石畔村农话，会有风胡剑说闻。
祀灶日作
作者：沈曾植
朝代：清
体裁：七言律诗

蜡花入梦香心见，灶马登天岁尾收。政尔公明讥鬼躁，未甘东野闭诗囚。藏山君已千秋定，乘化吾无一字留。爆竹声中喧寂异，可知同域不同愁。
祝英台近·丁传靖寄我叔衡遗词，追念昔游，邈焉异世。咏叹弥日，依韵和之
作者：沈曾植
朝代：清

断云沈，哀雁远，吟入矮篷里。衰相天身，黄叶六朝寺。十年未了心缘，松涛悲壮，澹一抹巫咸山翠。平生事。总教梦与云空，泪咽北流水。历乱黄丝，剉檗染离思。也知化鹤归来，苍茫城郭，净眼见病翁齁睡。
祝英台近·丁传靖寄我叔衡遗词，追念昔游，邈焉异世，咏叹弥日，依韵和之
作者：沈曾植
朝代：清
体裁：词

断云沈，哀雁远，吟入矮篷里。衰相天身，黄叶六朝寺。十年未了心缘，松涛悲壮，澹一抹、巫咸山翠。平生事。总教梦与云空，泪咽北流水。历乱黄丝，剉檗染离思。也知化鹤归来，苍茫城郭，净眼见、病翁齁睡。
祝陈散原七旬寿诗
作者：沈曾植
朝代：清
体裁：七言律诗

望望钟陵幕阜云，六朝山色接缤纷。列仙姑射冰雪窅，丈室维摩金粟芬。诗句流传十洲遍，文心不立一言云。病夫病榻神游去，来后诸公介雅勤。
秋庐·其一
作者：沈曾植
朝代：清
体裁：五言律诗

秋庐成隐约，秘祝赖加持。黄叶骚人色，青要道母思。虚阶看斗雀，穿榻息神龟。采药罗公远，冥冥绝代期。
秋庐·其二
作者：沈曾植
朝代：清
体裁：五言律诗

不饮忧成醉，非空眼有花。经方寻小品，药议问专家。病有明淫累，衣催反闭加。悲生无自在，浩浩遍恒沙。
秋日偶成
作者：沈曾植
朝代：清
体裁：七言律诗

恰到瞢腾得句宜，翻怜病腕借书迟。淹留腹稿俄经月，轩豁秋光又一时。跻险玉山并同甲，闭关一客痛连枝。衰门岁岁缠功布，欲撼龙经问赖师。
秋望用阆风集韵
作者：沈曾植
朝代：清
体裁：七言绝句

零落残霞冠岭红，西流弱水影回东。黄粱梦熟重寻梦，长在清都紫电中。
秋色
作者：沈曾植
朝代：清
体裁：五言律诗

秋色窈然尽，霜风朝更寒。冻枝虬蹙缩，悴叶锦斑斓。室暖刚娱老，园荒不属官。客前何造次，来日未应难。
秋郊
作者：沈曾植
朝代：清
体裁：五言律诗

秋郊望密云，远树散鸦群。暗水明燐屑，荒城敝狄氛。疲民艰粒食，大象閟星文。目断杨枝露，闻思竟不闻。
秋集
作者：沈曾植
朝代：清
体裁：古风

爽籁肃深秋，澄川汎晴光。临高纵遐览，授简传嘉章。佳节讵不怀，沈忧喟难忘。滔滔湖汉流，肃肃驾鹅霜。钟鼓飨爰居，条枚敝赪鲂。水烦理不大，火烈功谁章。帝宪乞聃史，年丰赖庚桑。庶几金玉音，餍余惄饥肠。起废有弹针，补羸待神方。愿回枋榆翼，睎子南溟翔。
积畬观察以所藏常丑奴墓志索题此志平生凡再见皆羽陵山馆物也覃溪极称此书为欧法今拓泐浅无以證之意世间尚当有精拓本
作者：沈曾植
朝代：清
体裁：古风

苏斋苦忆刘珉迹，似人而喜托隋石。可怜澹墨本苍茫，向背频烦辨戈策。羽陵山中宝墨香，复有很子书跄踉。老夫无复论书楫，勉与僧权署末行。
积雨连旬天琴写示小词复用前韵和之·其一
作者：沈曾植
朝代：清
体裁：七言律诗

注海倾河泪不乾，青天荡荡隔人间。雷声砰隐危依柱，云气轮囷涌作山。梦里蛇年呼起起，窗前蝇丑扇班班。决明百草秋同烂，鹬蚌相持了不关。
积雨连旬天琴写示小词复用前韵和之·其二
作者：沈曾植
朝代：清
体裁：七言律诗

怨海无端绮语闻，别才我亦感斯文。阎罗柱国何非幻，儿女风云了不分。腕鬼趁人能掣曳，眼花随笔坠纷纭。元和脚样原无改，卅里从来不及君。
移居·其一
作者：沈曾植
朝代：清
体裁：七言律诗

残生只合入山迁，那更移居向海壖。百尺楼高弹指见，五车书在启行先。张南周北多相识，远眺明居也自怜。不用指南重审度，景公夕室是西偏。
移居·其三
作者：沈曾植
朝代：清
体裁：七言律诗

乱后河山病后身，老悬海澨拜鹃魂。移家图画安洪灶，禁足光阴在翟门。剑首唐虞无起灭，卮言凡楚有亡存。崆峒仙仗经年望，一唾终消万劫痕。
移居·其二
作者：沈曾植
朝代：清
体裁：七言律诗

岑楼高建赤城标，霞思云情慰寂寥。举手径疑回若木，有怀直与叩神霄。天空一相圆于镜，月海千家静不潮。如此山居元不恶，一峰更比一峰超。
移居·其四
作者：沈曾植
朝代：清
体裁：七言律诗

随处容身一露车，隐囊纱帽竟何如。安排白伞仍持诵，不用黄神助解除。三白瓜来冰振齿，五明扇动电缠枢。披襟别有真人想，云白山青万世庐。
窅然
作者：沈曾植
朝代：清
体裁：五言律诗

窅然空际尽，莽眇客何期。林壑太音本，清锵歌楚辞。我行不却曲，白月天之涯。禹迹阿荼字，堂堂岣嵝碑。
立夏前三日自禾归得庸庵诗柬依和其韵
作者：沈曾植
朝代：清
体裁：七言律诗

晨发姚埭午新闸，说底辞家底到家。开砚未乾经宿墨，巡栏聊慰过时花。桑阴难遣僧三宿，梓里回看水一涯。喜有新篇供韵字，漫将归日纪尖叉。
立春日超社第十八集会于涛园斋中赋何处生春早诗·其一
作者：沈曾植
朝代：清
体裁：五言律诗

何处生春早，春生幻梦中。南华栩化蝶，上地射援熊。昔昔侯王乐，如如露电空。行婆知内翰，一笑酒颜红。
立春日超社第十八集会于涛园斋中赋何处生春早诗·其七
作者：沈曾植
朝代：清
体裁：五言律诗

何处生春早，春生剑气中。道应传鵊冶，女或走猿公。须发残朱鬕，精神化白虹。不应刘太尉，偏得隐娘逢。
立春日超社第十八集会于涛园斋中赋何处生春早诗·其三
作者：沈曾植
朝代：清
体裁：五言律诗

何处生春早，春生内景中。勇庐翔玉女，密户养金童。戊己中央守，庚辛上法通。木神应不二，泛酒答东风。
立春日超社第十八集会于涛园斋中赋何处生春早诗·其九
作者：沈曾植
朝代：清
体裁：五言律诗

何处生春早，春生啸咏中。仙心正始体，真诰隐居风。青鸟传书待，苍龙鼓瑟同。谁言平叔浅，不及景纯工。
立春日超社第十八集会于涛园斋中赋何处生春早诗·其二
作者：沈曾植
朝代：清
体裁：五言律诗

何处生春早，春生驭气中。昆虚上下路，郑圃往来风。海运鹏将徙，云还鹤与同。江郊东望久，晁采正濛濛。
立春日超社第十八集会于涛园斋中赋何处生春早诗·其五
作者：沈曾植
朝代：清
体裁：五言律诗

何处生春早，春生墐户中。蛰藏深燕井，变幻闭鹅笼。面壁百禅腊，跳壶一老公。芥舟杯水去，瀛海正空濛。
立春日超社第十八集会于涛园斋中赋何处生春早诗·其八
作者：沈曾植
朝代：清
体裁：五言律诗

何处生春早，春生策府中。丹书尊尚父，绿字诏仙童。史视三坟读，臣言七略通。佚文潜閟久，念欲涉樊桐。
立春日超社第十八集会于涛园斋中赋何处生春早诗·其六
作者：沈曾植
朝代：清
体裁：五言律诗

何处生春早，春生鍊冶中。玉脂浆淖汋，石乳管玲珑。伏火金成液，升华汞在盅。馀生原附赘，真契注参同。
立春日超社第十八集会于涛园斋中赋何处生春早诗·其十
作者：沈曾植
朝代：清
体裁：五言律诗

何处生春早，春生醵醧中。行厨金玉侈，天乳酪饴充。海枣瓜同大，胡麻饭有饛。侏儒欢一饱，妒杀岁星公。
立春日超社第十八集会于涛园斋中赋何处生春早诗·其四
作者：沈曾植
朝代：清
体裁：五言律诗

何处生春早，春生珞琭中。魁罡传汉学，箕斗困韩公。磨蠍生何叹，操蛇愿有通。今年年矢疾，天道在张弓。
答云门诗
作者：沈曾植
朝代：清
体裁：七言律诗

朗诵飞腾日几通，遥知妙腕不悤悤。清宵月送传笺骑，小极诗成破睡功。坐诵孝经儒已戏，辨观尔雅政谁同。隐囊纱帽平时业，那更荒唐说大蒙。
答仁先询跌伤状句
作者：沈曾植
朝代：清
体裁：七言律诗

夷左重翻辅嗣谈，卧看波影荡深帘。良医自要经三折，仙蹻何年契七签。鹊喜语随嘉客至，莺啼机动海人占。戒坛柏叶知无恙，有日重游拂雪髯。
答和樊山见赠之作
作者：沈曾植
朝代：清
体裁：七言律诗

侠气关西轶孟公，文章海内属王融。新硎应却踌蹰药，细马寻山散朗风。人海偶然陪笑傲，长年无计驻萍蓬。从君更乞西州草，留取他时着带中。
答太夷
作者：沈曾植
朝代：清
体裁：五言绝句

诗味清于水，何宜隔坐参。霜晨有佳思，企为老生谈。
答子勤·其一
作者：沈曾植
朝代：清
体裁：七言律诗

□□□□□□□，□□□□□□□。朋辈散如秋后叶，琴心清绝夜来鸿。堂堂天壤君亲□，广广郊衢轨辙穷。我自伤心元会运，与君把臂密林中。
答子勤·其二
作者：沈曾植
朝代：清
体裁：七言律诗

皓皓秋阳曝废墟，三年一鬼不消除。避人无地聊缄口，大患缘身漫卜居。祭酒赋篇随目事，韩公文戏不中书。回肠吊影从来事，愁绝西风眇眇予。
答宽仲重阳诗
作者：沈曾植
朝代：清
体裁：五言律诗

九日复展九，悲翁思永悲。生同秋叶尽，天为病夫支。事岂吾徒分，客犹今雨期。寂寥千代史，相谒食餥时。
答息尘·其一
作者：沈曾植
朝代：清
体裁：七言绝句

自署人间活死人，谁知不死病艰辛。论文也是观空法，暂乞卮言喻性真。
答息尘·其三
作者：沈曾植
朝代：清
体裁：七言绝句

正有床前不病人，看他有分老僧亲。无端闯入曹山室，拈着枯花劫外春。
答息尘·其二
作者：沈曾植
朝代：清
体裁：七言绝句

苦寿原难乐寿俱，耆英画里我偏癯。将军负腹从来惯，何怪州都断灌输。
答息尘·其四
作者：沈曾植
朝代：清
体裁：七言绝句

五根浑去一根亡，便拟天身不自量。付与幻师随□□，木儿石女共伥伥。
答散原·其一
作者：沈曾植
朝代：清
体裁：古风

三馀莫永冬，四序可无夏。昔闻吴医言，今有齐痁怕。秀颖竞阳舒，陈根悲湿化。伤哉天眼瞬，劫火肯饶借。我坐百尺楼，写怀入图画。宴坐想千岩，虚空忘四大。翛然云鹤游，八表须臾下。正尔黄琉璃，倒身不能舍。鹤臞常警露，萤照转忺夜。幽幽初月钩，光熨在帘罅。
答散原·其二
作者：沈曾植
朝代：清
体裁：古风

君苦不能禅，我苦不能醉。醉乡无町畦，仙佛会一致。非无逃禅人，大有游仙意。香山兜率愿，醉吟存寤寐。如何学东坡，量只三蕉计。一笑发酒红，酡颜已齁睡。人言律十九，公赋朝三四。曷若餔糟醨，耕凿安无事。长星举杯劝，狂象钩鼻慧。石牛陶兀翁，常居欢喜地。
答李审言·其一
作者：沈曾植
朝代：清
体裁：五言律诗

廓然无圣境，逝矣此凋年。物有狙群喜，予怀象帝先。神游偕罔两，语罢失蹄筌。寄问清奇主，新诗复几篇。
答李审言·其一
作者：沈曾植
朝代：清
体裁：七言律诗

萧寥海市荡虚舟，洛诵还从副墨谋。避地仲宣居汉上，著书成国在交州。群飞白项渹何意，眇觌玄风绪可求。音义俄空师法在，古文重振见南楼。
答李审言·其二
作者：沈曾植
朝代：清
体裁：七言律诗

君话中朝覈语林，流风独写感余心。音疑夹口回帆鼓，韵坠书生拥鼻吟。打折三台文已秽，拉攞一木语难箴。永嘉为记流人目，昼闭荆门草色深。
答李审言·其二
作者：沈曾植
朝代：清
体裁：五言律诗

高枕序冬馀，宾来上气抒。形成皆幻妄，病起识真如。方自徐王定，歌招郢客俱。为君题快雪，乡思在巾车。
答杨子勤
作者：沈曾植
朝代：清
体裁：七言律诗

天公漫作冬烘剧，十日阴寒一日晴。广陌高车轩意气，幽窗隙日足光明。亡书梦里尹张见，碎斗古来凡楚轻。白虹藏首历腊尽，讵惜非时鹖旦鸣。
答樊山和韵·其一
作者：沈曾植
朝代：清
体裁：七言律诗

迦叶门前指刹竿，优波起舞阿难看。兰苕记室鲜容色，竹石东坡出肺肝。九节傥飞灵寿杖，一尘不著梵天冠。君家故事丁宁记，曾有尚书礼设坛。
答樊山和韵·其三
作者：沈曾植
朝代：清
体裁：七言律诗

鹙子衣花金粟巾，香山寺里写真人。篇谣造次成奇弄，楼阁庄严坐报身。行饭林塘舒鹤步，倾壶墨瑞出龙宾。起居法写杨风子，知道烟霞意所亲。
答樊山和韵·其二
作者：沈曾植
朝代：清
体裁：七言律诗

鸾凤声高入太清，苏门卜筑宦情轻。干戈满地难招隐，廉善当官却近名。驿路花非滕县旧，征鞍诗望太行成。樊山不着樊山住，那得人间醉太平。
答樊山和韵·其四
作者：沈曾植
朝代：清
体裁：七言律诗

文句华严有普门，顺将显密应机根。有时天相作梨女，还道露园生芥孙。七夕弄儿摩唱乐，六州策事可朱浑。洛钟傥有东西应，万卷何曾一字贫。
答游存·其一
作者：沈曾植
朝代：清
体裁：七言绝句

葛仙林叟应无恙，红叶青山也有情。只作空行仙赏会，湖光不隔一尘明。
答游存·其二
作者：沈曾植
朝代：清
体裁：七言绝句

君亦飞来海外峰，山灵留客示从容。要传天竺长明火，密咒灵泉起伏龙。
答病山可叹诗
作者：沈曾植
朝代：清
体裁：七言律诗

寒岩枯木郁冬枝，春入东风喜可知。姹女微言关卦气，婿乡流水是仙资。关中自昔闻童寿，眉上多应戏小儿。小艳诗篇参得否，檀郎恰到认声时。
答石遗·其一
作者：沈曾植
朝代：清
体裁：七言绝句

陵阳写本费研摩，老屋横街冻夜过。卅载故心如梦见，瓣香何敢废涪皤。
答石遗·其三
作者：沈曾植
朝代：清
体裁：七言绝句

才语那教酬伧父，小文聊可定丁生。楚天万里秋无际，且著高台放眼明。
答石遗·其二
作者：沈曾植
朝代：清
体裁：七言绝句

怀抱东华惜壮年，鹄鸣寥廓老悽然。闻思只住安般地，衣钵诸师莫浪传。
答石遗·其四
作者：沈曾植
朝代：清
体裁：七言绝句

漫守张为主客图，旁行斜上破工夫。白家广大元无教，得似韩门变态无。
答苏翁
作者：沈曾植
朝代：清
体裁：七言律诗

六日七分弹指去，卢迦耶论骇何来。有生定业栖苴溃，不死犹看树槚材。七子赋应知郑志，五侯鲭合寿楼杯。火珠业镜悬相映，晦朔春秋计亦哀。
答若海·其一
作者：沈曾植
朝代：清
体裁：七言律诗

腊鼓喧阗又一时，修蛇掉尾岁何之。天心偶著寒梅见，物论何常比竹疑。犀首尽饶无事饮，育长原是有情痴。明灯空局重幡谱，那必悠然未有棋。
答若海·其二
作者：沈曾植
朝代：清
体裁：七言律诗

侧身南北东西路，搔首辛壬癸甲功。学道艰难穿溜石，成材胶漆合规弓。高枝果落终收实，绝徼槎回更凿空。太华一门通箭括，香烟有日起池中。
答若海病起之作
作者：沈曾植
朝代：清
体裁：七言律诗

吹尽东风江上村，刹幡心动不堪论。宵行齐鼠狸难捕，怪事巴蛇象可吞。憔悴诗人依病榻，微茫《易》意筮归魂。无穷天地长勤客，目断秦东碣石门。
答葵霜简
作者：沈曾植
朝代：清
体裁：五言律诗

严濑清泠水，花源寂寞人。姓名忘楚老，天壤记王春。九鼎一丝重，千穷百巧真。骑鲸无意气，东海已扬尘。
简一山
作者：沈曾植
朝代：清
体裁：五言律诗

卦气往而复，禅心绝后苏。由来禦魑魅，那必击戈殳。斗蚁旋危垤，全牛视大軱。摩挲双老眼，浩荡一洪炉。
简伯严·其一
作者：沈曾植
朝代：清
体裁：七言律诗

曲埼隘巷下稷日，别雨淮风漫与诗。壮士愿成为厉鬼，病身老后立枯枝。光明坐想千山雪，幽绝人间百亩池。我与先生偕石隐，盖头茅把乐朝饥。
简伯严·其二
作者：沈曾植
朝代：清
体裁：七言律诗

诗律缘知有退时，弥明闭口不相欺。清新早识诚斋趣，閒适真疑白傅辞。衮衮天机年后腊，堂堂人物局中棋。无弦琴里陶潜在，跂脚南窗午晷移。
简天琴
作者：沈曾植
朝代：清
体裁：七言律诗

欲赋杏花无好语，藤枯树倒复如何。周郎赤壁换今古，山甫清风馀寤歌。乱世寄生同草木，春光佳句入盘陀。登楼四望非吾土，谁向江潭感逝波。
简安般
作者：沈曾植
朝代：清
体裁：古风

天水一合去，海云无定姿。空中辽鹤语，应我瑜祇辞。杂相生喜乐，定心养端倪。众生与诸佛，涌没元同时。何况素心人，孰云不在兹。梁月解脱光，云树春浮枝。十月筮来复，一如證思惟。愿言李长者，华藏观庖羲。
简庸庵
作者：沈曾植
朝代：清
体裁：七言律诗

写出秋怀报所思，病身药裹勉支持。人间香火馀缘重，天上韦编待阙迟。病后心斋清似水，夜阑归梦静于丝。鹤鸣夜半繁霜下，占领灯窗更几时。
简甡公
作者：沈曾植
朝代：清
体裁：七言律诗

长庚残月两相望，谁是香严谁宿王。沧海固知无净土，白毫还自惜馀光。松杉挺立中天月，鸿鹄高鸣半夜霜。见说木星离轨去，傥来人世作东方。
简童瑶圃六兄
作者：沈曾植
朝代：清
体裁：七言律诗

白雪皇荂共一吹，先生南郭剧相宜。振衣百尺狂夫阻，抱牍千番老吏知。游刃敢言无肯綮，峨冠终日盛文辞。游丝落蕊青春静，正好围棋坐隐时。
简节庵
作者：沈曾植
朝代：清
体裁：五言律诗

江水滔滔泪，神州黤黤阴。数穷阳九会，劫与大千深。天地捐刍狗，衣冠愧海禽。申徒如可念，近伫极荒浔。
简苏盦·其一
作者：沈曾植
朝代：清
体裁：古风

秋叶脱且摇，秋虫吟复喑。秋宵无旦气，秋啸无还音。寸寸死月魄，分分析星心。天人目其眴，海客珠方沈。惇史执简槁，日车旋泞深。寄声寂寞滨，乞我膏肓针。
简苏盦·其三
作者：沈曾植
朝代：清
体裁：古风

君为四灵诗，坚齿漱寒石。我转西江水，不能濡涸辙。道穷诗亦尽，愿在世无绝。湛湛长江流，照我十年客。昔梦沧浪清，今情天水碧。彻视入沈冥，忘怀阅潮汐。
简苏盦·其二
作者：沈曾植
朝代：清
体裁：古风

贵己不如贱，鬼应殊胜人。攓蓬语庄叟，乘豹招灵均。荡荡广莫风，悠悠野马尘。独行靡掣曳，长往无缁磷。鬼语诗必佳，鬼道符乃神。道逢钟葵妹，窈窕冬花春。绝倒吴道玄，貌彼抉目瞋。
简若海
作者：沈曾植
朝代：清
体裁：五言律诗

春色来天地，春心窈若何。且回催拍笛，重按缓声歌。果熟时当惜，枝披语未讹。新阳风日美，步屐趁相过。
简若海
作者：沈曾植
朝代：清
体裁：五言律诗

逾月不相见，春光与目谋。道方成晦晦，梦与抱秋秋。入海无穷泪，连环不断愁。丈夫行有愿，肯老醉乡休。
简袁爽秋
作者：沈曾植
朝代：清
体裁：七言律诗

竹堂不到几旬馀，想见焚香净溉除。禅诵有时还谢客，眼昏浑不废钞书。酒阑软语春还寂，物外真游鉴共虚。问讯偃松新月状，朝来步屧更相于。
简西岩老人
作者：沈曾植
朝代：清

海日楼头倚夕阳，春秋直为蟪蛄忙。远人如杌忽移树，深草隐花微度香。水位星摇占害气，金神气伏避炎方。奇胲刑德非无意，会与闾昭一审详。炎宵无寐梦无家，强倚棂轩待曙霞。病眼观空增矘䁳，文心失侣不雄夸。飞来白鹄传书简，想见苍龙泼茗花。独乐襟期随地在，吟怀应为晚凉加。
简西岩老人·其一
作者：沈曾植
朝代：清

海日楼头倚夕阳，春秋直为蟪蛄忙。远人如杌忽移树，深草隐花微度香。水位星摇占害气，金神气伏避炎方。奇胲刑德非无意，会与闾昭一审详。
简西岩老人·其二
作者：沈曾植
朝代：清

炎宵无寐梦无家，强倚棂轩待曙霞。病眼观空增矘䁳，文心失侣不雄夸。飞来白鹄传书简，想见苍龙泼茗花。独乐襟期随地在，吟怀应为晚凉加。
简詽斋·其一
作者：沈曾植
朝代：清
体裁：七言律诗

长庚残月两相望，文字观为般若光。作佛有期先补处，献花随愿遍他方。秋来草木成衰气，异域山川入夕阳。欲与君寻广陵散，太音终古不消亡。
简詽斋·其三
作者：沈曾植
朝代：清
体裁：七言律诗

楼上阑干楼外花，海沤狎惯野人家。微明残月如新月，起诵悲华转法华。散落天星成劫雪，几希旦气瞩仙霞。祇应绝代灵均感，尚有山阴楚士嗟。
简詽斋·其二
作者：沈曾植
朝代：清
体裁：七言律诗

文字观为般若光，理辞无碍各昭章。语心品以深禅得，不灭神宁数劫忙。有句不须藤树倒，无情相对月潭凉。明朝落帽知何处，极目遥空雁阵长。
简詽斋·其四
作者：沈曾植
朝代：清
体裁：七言律诗

夕秀朝华日日新，天留沆瀣起陈人。丹霞烧后刚成佛，白骨观馀不见身。衰柳蝉随思女去，荒花蝶与梦周亲。萧寥人代支离叟，朱鸟归来笑饰巾。
简诒书
作者：沈曾植
朝代：清
体裁：古风

江燕飞飞晓归社，潋滟春波输若下。儒门淡薄禅自在，跌宕茶馀连酒罢。林家渠渠启大屋，不畏司农税閒架。王郎逸兴忽飞骞，要看诗坛斗更霸。故将鲁酒启围攻，政尔许田能假借。永平安巷好名题，可惜病翁多病假。燕贺先虚入室约，鸟言乃惊覆车乍。江南春望草如茵，坐想西园好台榭。移居可有新图写，曳踵真无游屐暇。
简贲初
作者：沈曾植
朝代：清
体裁：七言律诗

如练澄江照眼前，秋心千里夕阳边。梦游尚想跻天柱，诗卷何由閟月泉。竹箭有心增美质，须眉甚伟揖初筵。跫音契阔今谁语，黄菊落英空谷烟。
简道希
作者：沈曾植
朝代：清
体裁：七言律诗

楼阁参差夕照边，觚棱金爵望超然。频闻宣室虚前席，再见中文校逸篇。石阙口衔终自恨，玉杯书就托谁传。仆夫江介非无意，心折陈王弃妇篇。
简静盦
作者：沈曾植
朝代：清
体裁：七言律诗

新愁来与旧愁居，今月谁云古月如。乱后束身归净土，精亡倩友读奇书。三年淹尚希朝集，九死心真费忏除。落木无边天不尽，晓乘阳燄览扶舆。
简黄公度
作者：沈曾植
朝代：清
体裁：七言律诗

楚南大鸟不鸣飞，搔首青冥讵得知。昨梦偶垂龙伯钓，后书终复雁门踦。潭潭古屋高舂景，肃肃山民燕处仪。无恙掉头烟雾路，任从剑首吷然吹。
紫萸香慢·和彊村九日焦岩登高词
作者：沈曾植
朝代：清
体裁：词

折茱萸，焦严招手，词人共是仙曹。泛淩江单舸，灵胥眼、海门高。风雨年年重九，甚今年残照，与煖霜袍。对江山摇落，不是旧题糕。关塞路，影消梦消。松寥阁自前朝。呼旧酒、炙新螯。望南山不见，寻寻觅觅，暮暮朝朝。雁来数行题字，回帆掺、荡归潮。尽人间、难开笑口，桑田掷米，新句得恁相招。愁重痒搔。
紫萸香慢·和彊村九日焦岩登高词
作者：沈曾植
朝代：清

轧茱萸，焦岩招手，词人共是仙曹。泛凌江单舸，灵胥眼，海门高。风雨年年重九，甚今年残照，与煖霜袍。对江山、摇落不是旧题糕。关塞路，影消梦消。松寥阁自前朝。呼旧酒，炙新螯。望南山不见，寻寻觅觅，暮暮朝朝。雁来数行题字，回帆掺，荡归潮。尽人閒难开笑口，桑田掷米，新句得恁相招。愁重痒搔。
絅斋和诗伟丽绵密老夫读之缩手叹息三叠奉答并示留垞·其一
作者：沈曾植
朝代：清
体裁：七言律诗

太息漂摇伯通庑，几家市曲几桥壖。西州漆简古文抱，南土方名切韵先。嘉树不忘资暍荫，病符邀缓得天怜。卜居岂有辞堪卜，偏剂心知倍也偏。
絅斋和诗伟丽绵密老夫读之缩手叹息三叠奉答并示留垞·其三
作者：沈曾植
朝代：清
体裁：七言律诗

庾信江南最后身，杜陵剪纸更招魂。歌辞未补濡铅泪，书诀谁传裹铁门。泛泛悟知无住乐，绵绵道有不言存。素心且与开三径，默数苔阶步屧痕。
絅斋和诗伟丽绵密老夫读之缩手叹息三叠奉答并示留垞·其二
作者：沈曾植
朝代：清
体裁：七言律诗

策事樽前属孝标，逃禅老去作参寥。虫沙变化无全物，宫阙烟尘到上霄。枉史语应徵蜀老，悲魂逝已沓吴潮。听君靡靡甄遗事，玄箸张侯故自超。
絅斋和诗伟丽绵密老夫读之缩手叹息三叠奉答并示留垞·其四
作者：沈曾植
朝代：清
体裁：七言律诗

羊车载后复牛车，水阔山长信所如。解脱月圆无朓朏，坤乾策尽更乘除。藏身壶隐投仙杖，应化雷晶震道枢。驴背会应开笑口，蜗涎何意篆荒庐。
綦字韵再续一首
作者：沈曾植
朝代：清
体裁：七言律诗

瀛州卉服界苍綦，可是齐宫旧妓师。织素不须矜故手，画眉重与赋新诗。哀弹名散迎张女，落日微风倚少儿。容得许多怜惜否，踏摇娘压看场时。
红梅·其一
作者：沈曾植
朝代：清
体裁：七言律诗

江城万雪冻木折，天巧不悭深色花。尽作朱看无碧处，偶然水静见枝斜。绛跗梦破垂垂老，翠羽巢倾念念差。强擪丹心缄蜜蒂，为谁孤萼启春华。
红梅·其三
作者：沈曾植
朝代：清
体裁：七言律诗

屈指东风有闹春，知君早已蜕仙尘。馀妍竞作千红秀，先醒难留一染身。小醉未须欺酒面，晚妆犹与点歌唇。万山如梦霞如海，别向罗浮见丽人。
红梅·其二
作者：沈曾植
朝代：清
体裁：七言律诗

故著娇红上瘦枝，小风晴日弄迟迟。不从月地矜奇夜，自向霜馀得冶思。天女花身无漏果，老夫色相已空时。朱朱白白谁差别，正好香闻鼻观知。
红梅·其四
作者：沈曾植
朝代：清
体裁：七言律诗

吹笛关山落照残，秾华谁信更孤寒。人间久失燕支色，竹外长疑泪点斑。含采苦经春轧轧，攀枝还堕雪珊珊。广平铁石曾相许，漫作寻常素面看。
练魄
作者：沈曾植
朝代：清
体裁：古风

练魄若不早，悲欢同世情。华发垂素缨，老逐行人行。秋笛无缓声，秋螀有哀鸣。高桐百尺瘦，霜月孤轮明。黔羸居北陆，命驾余遐征。
结声遂隔三日钝涩颇自悲也
作者：沈曾植
朝代：清
体裁：七言律诗

蕄蕄心斋十二时，传神落叶与枯枝。前身傥会庐山讲，后世谁为圯上疑。秋望高原乾净土，夜深孤坐性灵诗。病坊那得长相见，大雅聊为国史持。
绝倒
作者：沈曾植
朝代：清
体裁：七言律诗

绝倒桥西老腐儒，行藏只合付黄车。难穷方朔原非有，楼比通明是借居。诗体偶成点鬼簿，药方检罢活人书。向来太乙燃藜意，后世应传覆瓿馀。
绝句·其一
作者：沈曾植
朝代：清
体裁：七言绝句

南楼风月晚婆娑，如此江山奈老何。却倚危栏看斗柄，白榆历历著天过。
绝句·其一
作者：沈曾植
朝代：清
体裁：七言绝句

庐江长薄草萋萋，楚客招魂路不迷。却望淮山丛桂树，王孙何在夜猿啼。
绝句·其一
作者：沈曾植
朝代：清
体裁：七言绝句

正是霜寒叶下时，秋江千里眇归思。健儿身手生何感，却为登临忆楚辞。
绝句·其一
作者：沈曾植
朝代：清
体裁：七言绝句

灯船鼓吹承平事，瓜圃桑麻晚岁心。危坐伤怀复何语，樵音唐港共沈吟。
绝句·其三
作者：沈曾植
朝代：清
体裁：七言绝句

贞疾不妨恒不死，神丹火剂身无堪。而今服药有中策，肺腑要与医师谈。
绝句·其二
作者：沈曾植
朝代：清
体裁：七言绝句

也是江头射鸭人，也曾骑马宰官身。五湖虾菜非无计，病眼明年盼好春。
绝句·其二
作者：沈曾植
朝代：清
体裁：七言绝句

楚柁吴樯去去谙，一编小录记来南。流风独溯能无意，谁与袁生析雅谭。
绝句·其二
作者：沈曾植
朝代：清
体裁：七言绝句

横江津吏睡瞢胧，卧看千帆入夹中。白发柁师心力尽，开头潮信打头风。
绝句·其二
作者：沈曾植
朝代：清
体裁：七言绝句

西台哭后更无诗，落木庵前啜茗思。何处与君寻变雅，水犀入梦落潮时。
绝句·其五
作者：沈曾植
朝代：清
体裁：七言绝句

知是杨家是李家，江头杂树错交花。种桑那得高原地，判向横流作断槎。
绝句·其六
作者：沈曾植
朝代：清
体裁：七言绝句

花源还道在人世，土室无计离龙荒。入林政愁大石马，入山夜识金银光。
绝句·其四
作者：沈曾植
朝代：清
体裁：七言绝句

养生政要游刃虚，噬肤灭鼻意何如。三年熟艾犹可可，七年决病祇徐徐。
绝句和樊山·其一
作者：沈曾植
朝代：清
体裁：七言绝句

天如中酒无憀醉，仙在还丹转尽时。省得骚人蝉蜕理，诗含神雾了无疑。
绝句和樊山·其七
作者：沈曾植
朝代：清
体裁：七言绝句

东南日出芙蕖红，云气幻作蓬莱峰。偶从摇落感神女，或论经书观海童。
绝句和樊山·其三
作者：沈曾植
朝代：清
体裁：七言绝句

叶脱才知木有心，霜黄遗听鹤馀音。病夫病得养生主，绝后重苏天雨金。
绝句和樊山·其九
作者：沈曾植
朝代：清
体裁：七言绝句

谈虎无如说鬼宜，知鱼元在化周时。役夫正好侯王梦，亡子何劳建鼓驰。
绝句和樊山·其二
作者：沈曾植
朝代：清
体裁：七言绝句

蜡花窈窕多令姿，示我元祐诸贤诗。纸窗铜瓶香供养，那无蠖略蛟虬枝。
绝句和樊山·其五
作者：沈曾植
朝代：清
体裁：七言绝句

帝所动心闻奏乐，台骀入梦是衰徵。春从何处来千里，海动翻成影万层。
绝句和樊山·其八
作者：沈曾植
朝代：清
体裁：七言绝句

乱世人才可易论，英多雄少浪批根。辙穷漫堕驱车泪，地胜难招自古魂。
绝句和樊山·其六
作者：沈曾植
朝代：清
体裁：七言绝句

跁跒诗成跁跒书，腕中一鬼不消除。看君思轶虞山上，顾我谈承历下馀。
绝句和樊山·其十
作者：沈曾植
朝代：清
体裁：七言绝句

检点元丰隔岁茶，飞来燕子故侯家。稍留残衲煨炉火，不是蒲卿饤坐花。
绝句和樊山·其十一
作者：沈曾植
朝代：清
体裁：七言绝句

长夜漫漫无尽相，孤光历历不眠时。令壶龃语支离叟，付与开成本事诗。
绝句和樊山·其四
作者：沈曾植
朝代：清
体裁：七言绝句

贻我榜书金错刀，仙人啸树笑相要。直待门符纳馀庆，后有壁记移景乔。
缶庐绘赠海日楼婚礼图短章报谢
作者：沈曾植
朝代：清
体裁：古风

子龙塘中白龙立，紫电䃱磹雷嶍岋。天边赵盾骄不得，赤伞绛幡碎如圾。天青雨过月方中，华堂习习生清风。吴绵不暖锦筵酒，蜀弦缓引箫楼宫。五十年来思一梦，缶翁下笔风云纵。旧雨重来海日楼，坐间席挟龙皮冻。傀儡牵丝各一时，姑翁元合作聋痴。海山兜率同居愿，沱水岷山好赋诗。
罗瘿公过谈
作者：沈曾植
朝代：清
体裁：七言律诗

雨后槐樗静一庭，惠来聊与破沈冥。常谈政尔卮无当，老洫何疑睡不醒。人海光阴催转毂，虚堂卧起见秋星。焦桐曾荷中郎识，此日无弦意入听。
老友贲初叟自皖来过谈
作者：沈曾植
朝代：清
体裁：古风

病室观坏相，冥如憩寂庐。荒庭树阴正，鳻鳸行跦跦。云密不成雨，回风若呼雩。阴阳一乖错，万象感睽孤。皖叟排闼入，得非古仙欤。烱若须弥灯，照我幽求居。久别忻一觌，情怀豁昭苏。须眉发奇光，孚尹童颜朱。示我诗一卷，雄风楚非吴。懿有居壮采，梦寄固蘧蘧。山泽郁莽眇，波涛动空虚。超然黄鹄举，下观生物嘘。同安追昔游，四稔同悲愉。文酒几欢宴，多难常噫吁。高阁眺天柱，晴空招棱隅。临江扣谈僧，净馔供伊蒲。说士敦古道，择言怵今愚。
老友马季立孝廉挽诗
作者：沈曾植
朝代：清

故旧随流水，山川黯夕阳。儒风于世尽，经苑喟人亡。懿子姱修素，翻来讲肆翔。高斋凭楚望，笃论警梁亡。大义甄刘贾，前闻总赵汪。情能综五例，询或迨三商。荀况居齐久，颜先悯楚伤。飘零仍祭酒，孤愤郁中肠。一纸传邮寄，千言砭俗刚。白头逢异俗，素愿{言历力换屰}同方。岂意晨星散，俄然宿草长。赴来邻笛断，哭罢寝门凉。庾令江楼换，文翁石室荒。虫沙时共化，麟角学谁昌。纪叟聋焉在，曹褒视益茫。悲来偕《五噫》，怨极怼双王。浑沌无愚智，乾坤积痏疮。一哀回白首，来世更何彰。
耆寿民独立苍茫自咏诗图
作者：沈曾植
朝代：清
体裁：七言律诗

独立苍茫自咏诗，六街灯火夜阑时。昆明劫会胡僧语，丰乐楼寻甲稿词。天上寄愁诚惝恍，人间远望益凄其。杜陵野客秋江冷，劝尔天涯酒一卮。
胡德斋大令同年咏史诗
作者：沈曾植
朝代：清
体裁：古风

胡侠佚才寄筦榷，老蠹馋涎剧蛟鳄。古今一邱恣评駮，吟罢欲翻南董牍。世间鸡虫纷索矍，世外鹏鲕鬨拿攫。老翁隐几齐物眠，还君新诗眼花落。
胡母太夫人七旬寿
作者：沈曾植
朝代：清
体裁：七言律诗

湖上晴云拂綵衣，湖光秋放月华肥。桂香飘瞥来三竺，奎画光明照六微。福寿定随皇极建，陵陬洁遂绛趺依。看君家庆方稠叠，更觉田园助发挥。
腊日
作者：沈曾植
朝代：清
体裁：七言律诗

寒意勒回梅蕊涩，霞光四放柳梢晴。东轩唶唶双鹊立，北乡庚庚乘雁征。驿骑寂寥书尺素，粥瓯迸泪腊嘉平。暮年心事关诸舍，惆怅吴侬口数行。
腊月二十三日消寒第四集会于倦知庐余忍寒不出倦翁庸庵诗成促和·其一
作者：沈曾植
朝代：清
体裁：五言律诗

寒图开四九，祠灶送神君。书有长恩祭，门无郁律文。雪留方待雨，雾重旋成云。海市搜恩物，儿童取次分。
腊月二十三日消寒第四集会于倦知庐余忍寒不出倦翁庸庵诗成促和·其二
作者：沈曾植
朝代：清
体裁：五言律诗

诗寒咏冰柱，书瘦擪铜筒。封印曹司酒，回天艮地风。心光行熟处，年景梦馀中。题罢毗沙像，旗翻北斗红。
膏烬
作者：沈曾植
朝代：清
体裁：七言律诗

膏烬兰消又一时，五更落月偃参旗。元家故物存馀几，赤水遗珠贵可知。部执异先排上座，家居好已碎纤儿。鲁连细黠田巴老，政尔眠随苦恼随。
自笑和甡公韵
作者：沈曾植
朝代：清
体裁：七言律诗

海日楼头倚晚晴，海云采翠夕岚成。来从何世投风劫，漏已将残尚夜行。忍草枯馀心不死，劳薪传后火当明。病夫自写回阳饮，只有维摩共此情。
自题Category:·海日楼诗后
作者：沈曾植
朝代：清
体裁：古风

陈思发呗匿，悲凉泰山思。伤哉范氏宗，常嘏易厥辞。此树已婆娑，蓐收胡憖遗。掺袪问青女，局此霜穹卑。羸豕久蹢躅，羝羊决藩篱。起起冥漠君，听余挽歌辞。陶潜枯槁人，达道兹奚疑。
自题僧服小影
作者：沈曾植
朝代：清
体裁：古风

了此宰官身，即是菩萨道。无佛无众生，灵源同一照。
舟发广陵
作者：沈曾植
朝代：清
体裁：五言律诗

归程指烟水，心与楚云驰。客久谙船理，江清见鬓丝。老悭筋力用，壮惜太平时。鼓角中宵动，江湖岁晚悲。
节庵自粤归以兰浦先生书画扇面见贻
作者：沈曾植
朝代：清
体裁：七言律诗

通德乡前请益时，讲堂接武夕阳迟。列和晋乐宫声辨，成国齐言舌腹知。峻绝膺门人若仰，后来郑学世无师。白头却对齐纨墨，晚节霜心凛共持。
芜湖有怀渐西
作者：沈曾植
朝代：清
体裁：五言律诗

为政风流地，临江眺望来。极知文雅胜，翻惜简书催。长策纡盘错，苍髯逸笑诙。朱云终就召，料理此樗材。
芰潭诒所作画赋此以谢
作者：沈曾植
朝代：清
体裁：七言律诗

如此溪山可卜居，笔疏墨淡兴何如。江城自昔留仙尉，题记犹怜箸作书。百草不芳啼鴂后，孤帆一往避人初。与君会蹑陵阳蹻，下视齐烟九点疏。
花朝日蒿盦中丞招作逸社第二集以少陵白日放歌须纵酒青春作伴好还乡为韵余分得放字
作者：沈曾植
朝代：清
体裁：古风

饥人梦饱古有云，游子思乡画难状。春波千里草芊芊，远望当归默惆怅。木兰花开亦已谢，桑下翩翩翔女�。有穹室倩伊威守，有畹田应雀鼠壮。当年誓墓早归来，木落归根水趋壤。岂知化儿憎急退，驱向海隅作流宕。清明寒食岁时行，风驭翛翛驰一饷。还家如客客如家，颠倒生涯惺自诳。花朝此日群贤集，勉以萧閒酬板荡。散原南望峥庐树，计日行躔越庐嶂。西岩老人怀绿野，携手江船溯潮上。青春作伴是耶非，那得天河洗兵瘴。杜门从此乐田居，帆不安幅舟去桨。是身飘如秋后叶，三业风吹矢无向。北际南垂虚择觅，蚊睫鹪枝均幻妄。汝身汝有犹非是，某树某丘何著相。家山莫作本元认，千载苏仙感同况。落日归鸦故识村，旧巢睇燕来寻䦳。明朝吾亦趁吴船，蚕关门前汉塘放。
花朝日蒿盦中丞招作逸社第二集以少陵白日放歌须纵酒青春作伴好还乡为韵余分得放字
作者：沈曾植
朝代：清
体裁：古风

饥人梦饱古有云，游子思乡画难状。春波千里草芊芊，远望当归默惆怅。木兰花开亦已谢，桑下翩翩翔女𪀘。有穹室倩伊威守，有畹田应雀鼠壮。当年誓墓早归来，木落归根水趋壤。岂知化儿憎急退，驱向海隅作流宕。清明寒食岁时行，风驭翛翛驰一饷。还家如客客如家，颠倒生涯惺自诳。花朝此日群贤集，勉以萧閒酬板荡。散原南望峥庐树，计日行躔越庐嶂。西岩老人怀绿野，携手江船溯潮上。青春作伴是耶非，那得天河洗兵瘴。杜门从此乐田居，帆不安幅舟去桨。是身飘如秋后叶，三业风吹矢无向。北际南垂虚择觅，蚊睫鹪枝均幻妄。汝身汝有犹非是，某树某丘何著相。家山莫作本元认，千载苏仙感同况。落日归鸦故识村，旧巢睇燕来寻䦳。明朝吾亦趁吴船，蚕关门前汉塘放。
花近楼第三集庸庵尚书分赠丁巳社诗刻本逝者四人感怆无已·其一
作者：沈曾植
朝代：清
体裁：七言律诗

花近楼晴花宛然，那将现在较从前。去来今定迷三世，水火风犹撼大千。坏劫祇应图作佛，上尊何用更疑年。故人历历星垣住，笑我迟升梵众天。
花近楼第三集庸庵尚书分赠丁巳社诗刻本逝者四人感怆无已·其三
作者：沈曾植
朝代：清
体裁：七言律诗

荡荡恒河照面归，定知我亦昔人非。华胥噩梦寻常续，兰畹新词笑不违。海月徘徊无限浪，洛尘珍重故时衣。月泉子弟铙歌曲，晓色阳阿发再晞。
花近楼第三集庸庵尚书分赠丁巳社诗刻本逝者四人感怆无已·其二
作者：沈曾植
朝代：清
体裁：七言律诗

来本无生去岂空，劳将墨点记齐公。流连光景行花外，检点诗心在箧中。各有前因香火愿，傥缘思梦地天通。绵绵神理知常在，起酹英灵阊阖风。
芳草
作者：沈曾植
朝代：清

芳草萎已尽，王孙归若何。梦天宁有使，槁叶尚怜柯。水相观浮世，虫声咽挽歌。桥边摇落树，祇是白杨多。闲阶成踯躅，晓坐一嚬申。寒日光明薄，颓波变转新。参方称幻寄，啸侣得畸人。芋栗秋当熟，阶除鸟省驯。
芳草·其一
作者：沈曾植
朝代：清

芳草萎已尽，王孙归若何。梦天宁有使，槁叶尚怜柯。水相观浮世，虫声咽挽歌。桥边摇落树，祇是白杨多。
芳草·其一
作者：沈曾植
朝代：清
体裁：五言律诗

芳草萎已尽，王孙归若何。梦天宁有使，槁叶尚怜柯。水相观浮散，虫声咽挽歌。桥边摇落树，祇是白杨多。
芳草·其二
作者：沈曾植
朝代：清
体裁：五言律诗

閒阶成踯躅，晓坐一频申。寒日光明薄，颓波变转新。参方称幻寄，啸侣得畸人。芋栗秋当熟，阶除鸟雀驯。
芳草·其二
作者：沈曾植
朝代：清

闲阶成踯躅，晓坐一嚬申。寒日光明薄，颓波变转新。参方称幻寄，啸侣得畸人。芋栗秋当熟，阶除鸟省驯。
芳草·长吉多神语，戏效其意
作者：沈曾植
朝代：清
体裁：词

楚云低，潇潇暮雨，女贞细琐黄花。䙰褷寻梦路，群群白蝶，杳杳青霞。荒祠熏圣画，数弦音、小圣琵琶。道著履梅姑，是耶还更非耶。金华。北规明寸镜，青衣綷䌨，常在谁家。镜妆回半面，残脂零粉去，犹恁夭斜。丁丁双啄木，趁朝阳、禹步枝丫。催画里，仙人挟弹，打了昏鸦。
芳草·长吉多神语，戏效其意
作者：沈曾植
朝代：清
体裁：词

楚云低，潇潇暮雨，女贞细琐黄花。缡褷寻梦路，群群白蝶，杳杳青霞。荒祠熏圣画，数弦音小圣琵琶。道着履梅姑，是耶还更非耶。
金华。北规明寸镜，青衣綷䌨，常在谁家。镜妆回半面，残脂零粉去，犹恁夭斜。丁丁双啄木，趁朝阳禹步枝丫。催画里，仙人挟弹，打了昏鸦。
芳草·长吉多神语，戏效其意
作者：沈曾植
朝代：清

楚云低，潇潇暮雨，女贞细琐黄花。缡褷寻梦路，群群白蝶，杳杳青霞。荒祠熏圣画，数弦音小圣琵琶。道著履梅姑，是耶还更非耶。金华。北规明寸镜，青衣綷䌨，常在谁家。镜妆回半面，残脂零粉去，犹恁夭斜。丁丁双啄木，趁朝阳禹步枝丫。催画里，仙人挟弹，打了昏鸦。
芳草渡
作者：沈曾植
朝代：清
体裁：词

尘合沓，尽钿毂晴催，班骓晚候。黯子规啼断，青青泪眼江柳。春思浓似酒。试春衫寒透。骀宕去，赚客桃花，懊侬麦秀。已负。因缘香火，千里关山梨梦就。漫倒尽金尊，种出东风两红豆。岁华梦尽，□路断、仙乡烟九。泥滑滑，问讯荷锄归否。
芳草渡
作者：沈曾植
朝代：清
体裁：词

尘合沓，尽钿毂晴催，班骓晚候。黯子规啼断，青青泪眼江柳。春思浓似酒。试春衫寒透。骀宕去，赚客桃花，懊侬麦秀。已负因缘香火，千里关山梨梦就。漫倒尽金尊，种出东风两红豆。岁华梦尽，路断仙乡烟九。泥滑滑，问讯荷锄归否。
若海过谈言正月得诗数十首
作者：沈曾植
朝代：清
体裁：古风

潘逍遥穷昌其诗，蓬蓬春在吟哦时。独抱峥嵘萧瑟愿，别有蠖濩蜎蜎姿。闭门自浇诸葛菜，挂瓢不动箕阳枝。肯为衰翁回步屐，齤然余病汝知之。
若海邮示元旦诗和答二首·其一
作者：沈曾植
朝代：清
体裁：七言律诗

三著冥冥肇一微，痴人相惜忍相违。飞来海雪畸人语，寤觉神巫杜德机。蜕后灵均尘不滓，晦虚嗣祖福宁非。荆南名士多于鲫，谁借临江白羽挥。
若海邮示元旦诗和答二首·其二
作者：沈曾植
朝代：清
体裁：七言律诗

黄牛白腹阵堂堂，莫信纵横误子阳。铁总聚州愁再错，绳能系日更加长。即看晦朔王春在，会有旌旗汉帜扬。一字金轮留圣咒，复哉敬奉使君觞。
苦寒行
作者：沈曾植
朝代：清
体裁：古风

老鸟啄树屑洒雪，孤华着梅噤㾕枝。羲和辔短悲谷驰，深屋潭潭昏昼疑。足寒伤心壮士嘻，奇温中夜啼孤儿。苦寒苦南不苦北，太阴黮䨴低双眉。
苻娄亭诗·其一
作者：沈曾植
朝代：清
体裁：古风

兰芝饰庭阶，枌榆豫甘旨。槐棘且世荣，松筠斯德美。卅年种树书，鄂不勉韡韡。惨惨霜露寒，拱把今已矣。强欲整行列，何心陟岵屺。诗人赋瘣木，彼自具毛里。譬况我已悲，瘉瘉略形似。未忘明发训，怵惕下堂履。婴孺中路游，沟壑顾可俟。精魂壹已销，形骸强佁儗。若颠尚有㽕，若莽宿不死。生理理则穷，浮游须臾尔。
苻娄亭诗·其二
作者：沈曾植
朝代：清
体裁：古风

庶鸟亦有先，庶木亦有根。天地绝覆帱，傫然此鲜民。伤哉七七年，垂荫嬉恒春。小草引和风，茎荣发芳新。华跗沐雨泽，精白漂埃尘。宁复小己知，恭惟慈训真。昔志荄若滋，今为椔与柛。昔干企楩楠，栋梁匠所甄。今雕如朽木，心腐皮空皴。贞疾不可针，恒寒不可温。高旻苍复苍，忍此穷悲辛。
葵霜谒陵归贻余片石
作者：沈曾植
朝代：清
体裁：七言律诗

衣边河朔风尘色，身自清都帝所回。片石冤禽怀耿耿，五陵佳气望焞焞。孤臣下拜鹃啼苦，率土精诚马角催。我愧杜门薇蕨饱，行縢无分共崔嵬。
蒿庵中丞峡江雪泛图
作者：沈曾植
朝代：清
体裁：古风

蜀道难传古谣谚，我昔旅行南北栈。时平谷熟畬田秋，谷饮岩居鸡豕贱。巴賨饭饱笋舆轻，直上青天不劳挽。下视连云旧栈棚，断续岩腰时隐现。想见鄐君杨孟文，桥格邮亭凿崖洒。天门雪顶瞰西羌，汶岭晴阳雪犹粲。摩诘图情豁落看，渔洋诗外雕锼健。披图老眼重摩挲，同治年间行色见。君游乃在光绪年，巫山巫峡瞿塘滩。峡中少年多在水，绝壁但有惊猿攀。巫峰纤丽十二相，碧玉簪插飞云鬟。兵书或为元女守，净坛有待云华还。雪埼不劳百丈引，冰栈岂有盘车艰。白盐赤甲指历历，渔人燕子偕閒閒。他年持节到锦官，记入蜀仍录吴船。我亦题桥旧游客，万里重到嗟无缘。风尘莽莽战云黑，蜀道昔易今诚难。因风与问李常在，漏天灾雨晴何年。
蒿庵中丞近移居麦根路桥西相去不百步余以病未能祗谒也近取离骚揽木根以结茝句易书麦根曰木根诗亡字在感喟同之
作者：沈曾植
朝代：清
体裁：古风

浑敦乃忘天，横流已无地。露车适苍莽，吾驾将焉税。独立风太寒，独居键善闭。爱此木根名，骚经著文字。书之贝叶笺，结以枯兰佩。寂寥芳草心，千秋万年系。胡绳纚菌桂，遗则言如对。有客倚槛观，春申指林际。萧然黄叶径，中有芝兰气。皋伯庑已隘，洪厓居数徙。连墙薜荔蕊，永言同臭味。我顷赋移居，夷则么弦比。君今爰集兹，五噫宁无纪。苍苍暝色上，杳杳归人至。有身容膝老，无语搥床睡。蹇步未扣门，矢诗舒齂呬。
蓬藋·其一
作者：沈曾植
朝代：清
体裁：古风

蓬藋擢荒秽，萱苏在阶墀。荂荣殊臭味，枝叶俱参差。一雨毕昌丰，天道诚难思。宛宛瓜萼舒，甘苦尔得知。璀璀枣叶光，纂纂歌何辞。戎葵茁长叶，粗花展仳倠。媻门实藨莓，奶乳娱顽儿。
蓬藋·其二
作者：沈曾植
朝代：清
体裁：古风

独坐情恍忽，独行路盘纡。独吟还独饮，万籁从喁于。来日良大难，去者固以疏。大风在空谷，锦树晨凋枯。崔崔南山颠，跛牂挟群趋。跳丸蹙峻坂，无地容区俞。秋泪与潦乾，朝隮逐风舒。弃置复何云，当食不愿馀。
虞美人
作者：沈曾植
朝代：清

秦娥瞥眼乘鸾扇。秋与长安远。五更风起夜乌啼。明灯空局照无棋。阮郎归。细腰宫里休相妒。久罢倾城顾。妆楼欲下更迟迟。千花万草没人知。袅余丝。
虞美人
作者：沈曾植
朝代：清
体裁：词

秦娥瞥眼乘鸾扇。秋与长安远。五更风起夜乌啼。明灯空局照无棋。阮郎归。细腰宫里休相妒。久罢倾城顾。妆楼欲下更迟迟。千花万草没人知。袅馀丝。
蝶恋花
作者：沈曾植
朝代：清
体裁：词

春在无人行处院。燕语声停，蝶梦花头款。卐字阑干连不断。柔波荡漾银塘满。两地沉吟三月半。约略行踪，只在蔷薇畔。密语幽期深复浅。袖中锦字分明见。
蝶恋花
作者：沈曾植
朝代：清

片雨清凉能泼火。生日今朝，莲萼车轮破。旧梦沈思无一可。余生只欠王孙裸。星影稀微萤影大。暗碧冥濛，粒黍凝神我。阁阁蛙声新勘过。三官催缴私门课。
蝶恋花
作者：沈曾植
朝代：清
体裁：词

片雨清凉能泼火。生日今朝，莲萼车轮破。旧梦沈思无一可。馀生只欠王孙裸。星影稀微萤影大。暗碧冥濛，粒黍凝神我。阁阁蛙声新勘过。三官催缴私门课。
蝶恋花·读橘农詽斋词书后
作者：沈曾植
朝代：清
体裁：词

拆破贫儿衣上缕。梦里分明，醒是瞢腾语。门外天涯千里路。到来莫作家乡住。嚼碎云门玄妙句。空也噇空，饥也知饥处。谁见法身和露柱。无星称上分釐觑。
蟂矶
作者：沈曾植
朝代：清
体裁：古风

落帆昔入刘郎浦，驭风今过灵泽矶。坛垣荒荒石数级，萑苇骚骚江四围。神鸦敛翅危突烟，潜虬戢浪轮人机。吴侯少年不了事，草草兵谋输女弟。帐前侍婢浪狰狞，世上英雄能决弃。蜀道吴江望渺然，月下玉人方宠贵。至今激浪拥回潮，中有吴娥滴酸泪。兵车会绌纵横施，甥舅恩深婚媾尊。周郎计失未须笑，还有西欧那破崙。
行视园中草木偶作
作者：沈曾植
朝代：清
体裁：七言律诗

洗树疏花盥晚香，婆娑庭院已斜阳。客来策事都无对，病后观心亦自忘。夕望片烟生野寺，暝抛经卷偃胡床。年来总觉情无尽，归路那堪日转长。
行香子
作者：沈曾植
朝代：清

云起从东，云起从西。打蓬蓬大帝蓑衣。鼍鸣是否，鹙秃来兮。总刈要晴，耕要雨，不舒齐。巧语黄鹂，苦语鷤䳏。泥滑滑竹里鸡啼。谁家祭酒，若个阇黎。任金刚眼，菩萨眼，一眯𥉍。徙倚危楼，旷荡神州。辊天门日月双毬。齐云社蹴，白打钱投。是二郎神，四圣观，趁场不。雁字言愁，鹿角沈舟。南北风来去无休。可中下脚，输了缠头。总水茫茫，沙浩浩，鬼啾啾。
行香子·其一
作者：沈曾植
朝代：清
体裁：词

云起从东，云起从西。打蓬蓬、大帝蓑衣。鼍鸣是否，鹫秃来兮。总刈要晴，耕要雨，不舒齐。巧语黄鹂。苦语鷤䳏。泥滑滑、竹里鸡啼。谁家祭酒，若个阇黎。任金刚眼，菩萨眼，一眯眵。
行香子·其一
作者：沈曾植
朝代：清

云起从东，云起从西。打蓬蓬大帝蓑衣。鼍鸣是否，鹙秃来兮。总刈要晴，耕要雨，不舒齐。巧语黄鹂，苦语鷤䳏。泥滑滑竹里鸡啼。谁家祭酒，若个阇黎。任金刚眼，菩萨眼，一眯𥉍。
行香子·其二
作者：沈曾植
朝代：清
体裁：词

徙倚危楼。旷荡神州。辊天门、日月双毬。齐云社蹴，白打钱投。是二郎神，四圣观，趁场不。雁字言愁。鹿角沈舟。南北风、来去无休。可中下脚，输了缠头。总水茫茫，沙浩浩，鬼啾啾。
行香子·其二
作者：沈曾植
朝代：清

徙倚危楼，旷荡神州。辊天门日月双毬。齐云社蹴，白打钱投。是二郎神，四圣观，趁场不。雁字言愁，鹿角沈舟。南北风来去无休。可中下脚，输了缠头。总水茫茫，沙浩浩，鬼啾啾。
补写和止相卢字韵枝字韵诗呈教复和卢字一首
作者：沈曾植
朝代：清
体裁：七言律诗

案头筠管剔蒲卢，寒乞南冈士大夫。借手艰于成诵后，赋诗赎得帖经无。晚耽异味思螺蛤，吟写秋怀瀹桂苏。预想清宵诗兴发，西南新月乍悬弧。
西园绝句·其一
作者：沈曾植
朝代：清
体裁：七言绝句

青山昂头江掉尾，残雪在庭树覆台。秋叶不如春叶绿，昔人曾是昔年来。
西园绝句·其三
作者：沈曾植
朝代：清
体裁：七言绝句

但得心如境自如，方塘鉴影我知鱼。拈花一笑三禅喜，恰有回风与忏除。
西园绝句·其二
作者：沈曾植
朝代：清
体裁：七言绝句

尽拓文窗纳曙光，不除残菊惜陈芳。蜡花正色作法供，艾叶千年闻戒香。
西园绝句·其四
作者：沈曾植
朝代：清
体裁：七言绝句

雪堂有客聊同醉，甫里无家可放船。去著青衫百僚底，那忘白发万花前。
西园蜡梅
作者：沈曾植
朝代：清
体裁：七言律诗

恰与江梅共冷思，不将繁干恼疏枝。独来晓径香能绝，折近妆台澹未宜。净海桥西孤客梦，阜成门内上春时。天香佛供垂垂见，伫苦停辛故故疑。
西园长者携祝书金刚经过谈
作者：沈曾植
朝代：清
体裁：七言律诗

楼阁华严指一弹，来从无相去无缘。法身正尔依法住，净域何曾隔净禅。芳草王孙成别传，高楼明月有哀篇。请看文字真般若，粒粒毫端舍利圆。
西岩相国挽诗·其一
作者：沈曾植
朝代：清
体裁：七言律诗

辍舂遽作国均哀，潮满春江溢泪瑰。窥井有思延火纪，衔碑终古閟泉台。来从香界称贤护，去是天身避劫灾。十日悯纶传问至，凌云应复首重回。
西岩相国挽诗·其三
作者：沈曾植
朝代：清
体裁：七言律诗

楚挽凄锵咽绋讴，自今扶路避西州。山河悲壮三号出，华屋从容万世休。长望列星归傅说，也曾合射誓宁侯。金銮密记牢收拾，会是春秋考异邮。
西岩相国挽诗·其二
作者：沈曾植
朝代：清
体裁：七言律诗

绝代輶轩贲国华，汉廷丞相重丹嘉。始兴风度悬清月，仲宝神期邈太霞。倚啸早曾忧羯祸，潜虚退自閟元家。哀筝越席从来事，异代萧条一叹嗟。
西岩相国挽诗·其四
作者：沈曾植
朝代：清
体裁：七言律诗

百年怛化复如何，天上差应解脱多。兜率白公长自在，奎垣苏子共婆娑。遗风后听迟杨赞，白日青阳断楚些。故吏却来惭郑亚，会昌一序尚蹉跎。
西摩路
作者：沈曾植
朝代：清
体裁：古风

秋老物将息，羁怀藐何依。海滨常绿树，慰我淮南悲。峻宇閟人迹，旷涂舒息吹。投林鸟有宅，脱挽车方归。黄叶故槭槭，秋阳迥离离。欣然名字即，已释尘沙疑。老母米潘因，晚华曼陀姿。就体复不妄，无缘豫焉随。远见西南江，暮帆去何之。昭文琴可鼓，象罔珠方遗。
西湖杂诗
作者：沈曾植
朝代：清

湖上波光罨雪光，张祠清绝胜刘庄。仙人自爱楼居好，六面山屏晓镜妆。游船平浅泛槎䒀，隔一牛鸣路转纡。消得桑蓬残习否？中流容与数鸥凫。石罅苔花朱不枯，空岩乳水静舂揄。枫林一叶吊霜艳，竹翠万梢矜雪腴。江门帆点夕阳明，江上愁心向晚生。我寄悲怀东海若，要回胥种荡蓬瀛。
西湖杂诗·其一
作者：沈曾植
朝代：清
体裁：七言绝句

残年泛泛住虚舟，也作西湖十日留。卅载童心悽不返，余官巷北阿姨楼。
西湖杂诗·其七
作者：沈曾植
朝代：清
体裁：七言绝句

雪湖游罢思月湖，月来可惜云模糊。天公不请亦饶假，放汝烟波充钓徒。
西湖杂诗·其三
作者：沈曾植
朝代：清
体裁：七言绝句

游船平浅汎艖䒀，隔一牛鸣路转纡。消得桑蓬残习否，中流容与数鸥凫。
西湖杂诗·其九
作者：沈曾植
朝代：清
体裁：七言绝句

山环一匝带湖腰，可惜亭台半水坳。欲与元龙商建筑，吴山高处酹胥潮。
西湖杂诗·其二
作者：沈曾植
朝代：清

游船平浅泛槎䒀，隔一牛鸣路转纡。消得桑蓬残习否？中流容与数鸥凫。
西湖杂诗·其二
作者：沈曾植
朝代：清
体裁：七言绝句

湖上波光罨雪光，张祠清绝胜刘庄。仙人自爱楼居好，六面山屏晓镜妆。
西湖杂诗·其五
作者：沈曾植
朝代：清
体裁：七言绝句

千二百年唐代梅，雷峰经卷率更开。殷勤更乞云林志，为證山家世谱来。
西湖杂诗·其八
作者：沈曾植
朝代：清
体裁：七言绝句

过眼沧桑记总难，酒悲万事触汍澜。西湖犹是销金窟，一勺谁知沧海宽。
西湖杂诗·其六
作者：沈曾植
朝代：清
体裁：七言绝句

石罅苔花朱不枯，空岩乳水静舂揄。枫林一叶吊霜艳，竹翠万梢矜雪腴。
西湖杂诗·其十
作者：沈曾植
朝代：清
体裁：七言绝句

百尺澄潭水不灵，龙虚龙服两疑停。杨枝一滴人天雨，八部何妨隐相听。
西湖杂诗·其十三
作者：沈曾植
朝代：清
体裁：七言绝句

郎当岭上担郎当，蜀道难宁在故乡。绝顶一回舒望眼，近收湖色远天光。
西湖杂诗·其十二
作者：沈曾植
朝代：清
体裁：七言绝句

是相非相非非相，罗汉金刚作么生。多事华严李长者，理公洞外觅题名。
西湖杂诗·其十五
作者：沈曾植
朝代：清
体裁：七言绝句

谢侯一邱一壑宜，铜章忽落摩围西。担夫争道会相值，万事如如印印泥。
西湖杂诗·其十六
作者：沈曾植
朝代：清
体裁：七言绝句

身行万里十三州，洗脚入船浮即休。塔影山房思塔射，观河遇见昔人不。
西湖杂诗·其十四
作者：沈曾植
朝代：清
体裁：七言绝句

湖沙眇莽月冥蒙，可有千潭一印通。输与老夫探夜壑，飞来原在户庭中。
西湖杂诗·其四
作者：沈曾植
朝代：清
体裁：七言绝句

山僧自说宾王裔，墓祭都归处土家。天壤偶然名氏纪，南枝雪绽岳坟花。
西湖杂诗·其四
作者：沈曾植
朝代：清
体裁：七言绝句

江门帆点夕阳明，江上愁心向晚生。我寄悲怀东海若，要回胥种荡蓬瀛。
要得小儿安常带三分饥与寒姏姆常语也老人近益不耐饱暖拈此以谂孤清
作者：沈曾植
朝代：清
体裁：七言律诗

三分略识饥寒味，百岁重回婴孺心。病树声乾如战咽，荒蹊人到费追寻。平添沧海仙人泪，不改土风钟氏琴。秋夜自长心自短，可怜馀发恋馀簪。
观石卿作书
作者：沈曾植
朝代：清
体裁：古风

虚室泰宇光，凝此一点墨。积精以致曲，爰得万毫直。纵横出象外，端敬在胸臆。遁矣昔贤心，泯然箭锋值。庖丁提刀起，四顾喟空塞。寒林风已厉，病眼眵频拭。与子无町畦，艺海共蠡测。
视荫
作者：沈曾植
朝代：清
体裁：七言律诗

视荫庭前日过中，非时食已愧萧翁。嘲齁客许华胥调，进熟窗迎舶䑲风。远水无波天澹澹，化城常在梦忡忡。月宫师法从头数，请拣金刚不坏功。
觉叟画为梅道人寿
作者：沈曾植
朝代：清
体裁：古风

冻壑不能雪，悲林澹成烟。荒荒心眼尽，已在冥茎先。若士巢其颠，道人濯其渊。影亦不可摹，言亦不可传。劫寿千万年，八百为稚仙。
解连环
作者：沈曾植
朝代：清
体裁：词

岩空人悄。澹霜林渲晚，霞天回照。认一抹、林外晴沙，是鹤瘦筇孤，那回曾到。写出青山，写不尽、鹃啼猿啸。怅平生心事，向平五岳，安期三岛。尺幅平量画稿。有名家点笔，词仙借抱。尽缥缈、天际归舟，只搅碎秋心，乱蛩衰草。断梦无痕，又转入、玉京仙调。夜灯青，念君髯影，萧萧吟老。
解连环
作者：沈曾植
朝代：清

岩空人悄。澹霜林渲晚，霞天回照。认一抹林外晴沙，是鹤瘦筇孤，那回曾到。写出青山，写不尽鹃啼猿啸。怅平生心事，向平五岳，安期三岛。尺幅平量画稿。有名家点笔，词仙借抱。尽缥缈天际归舟，只搅碎秋心，乱蛩衰草。断梦无痕，又转入玉京仙调。夜灯青，念君髯影，萧萧吟老。
詽斋和韵二首越日过谈再用前韵
作者：沈曾植
朝代：清
体裁：七言律诗

栗叶初黄枫叶丹，婆娑世界閟儒冠。有来秋色苍茫里，过去吾生次第观。葛令晚年惟抱朴，庞公雅语托遗安。朱陈图画朱张对，二老风流异代看。
记兆
作者：沈曾植
朝代：清
体裁：七言律诗

解㑊心情长夏过，脱衣著裤兆如何。说经岂有维摩室，无缝难圆窣堵波。梦去百年犹怅恋，身赀百药强延俄。阴符密记灯花爆，或有他生续忏摩。
诉衷情近
作者：沈曾植
朝代：清
体裁：词

秋坟鬼唱。罗刹江流悲壮。沈吟月种因缘，还见化城来往。无限盲风怪雨，八角垂芒，宝字归天上。悲华放。黑枫人簇仗。三生石在，霍霍刀环响。无尽相。分明镜影，苍茫泉路，故人无恙。冤对终谁谅。
诒樊山·其一
作者：沈曾植
朝代：清
体裁：五言律诗

樊山栖隐处，那必不樊桐。语鸟无钩磔，香城具色空。会心成水乐，绝唱入天风。病叟欣佳句，逌然得大通。
诒樊山·其三
作者：沈曾植
朝代：清
体裁：五言律诗

何用标僧腊，天中海石榴。病身淹北叟，佳种数南洲。万岁千秋恋，三年四印留。把茅炉顶在，白首企归休。
诒樊山·其二
作者：沈曾植
朝代：清
体裁：五言律诗

东野穷愁笔，香山乐世弦。何心周物论，各自遣凋年。钟应清霜响，茶清小阁烟。补题迟更补，物态细锼镌。
诒樊山·其四
作者：沈曾植
朝代：清
体裁：五言律诗

香火非无侣，人天亦有师。万花香自在，一笑佛加持。碑泐银钩字，房留竹帙诗。敢言三世證，不恨七支迟。
试灯日杏花香雪斋中为选官图戏叠前韵
作者：沈曾植
朝代：清
体裁：七言律诗

宰官身斗选官占，此味何从辨米盐。六博得枭轩胜气，一行作吏信曹签。由来卿相归年少，大有科条待续添。怪是丛神司博进，纠廉特比省台严。
诗去而倦翁和章踵至捷甚未尝有也复和一章已逾时矣
作者：沈曾植
朝代：清
体裁：七言律诗

儿戏何堪大雅前，童心感證妙音天。遗忘未可邀宽宥，吟撚还当课祝延。庄梦身常游物外，张碑字任析人先。祇愁银海扬尘起，警枕频烦著石棉。
诗成而雨复缀一绝
作者：沈曾植
朝代：清
体裁：七言绝句

居然拈研诗催雨，想到封坛夕起云。玉女池前秦树影，山中万岁自亲闻。
诣太夷新居不遇归后简之
作者：沈曾植
朝代：清
体裁：古风

鄂州城南沆洳多，具足荇藻葭蒲荷。秋霜不严蕴潦缩，郁绿败紫盈池陂。隔衢湫隘万市屋，行相其背翻委佗。长烟宛宛西郭突，拭眼政讶双偷婆。郑侯白鸥狎沧海，蟠胸郁律千虬鼍。卜居面此一尺水，汪汪千顷无由波。朝来彯瞥踏浪去，高楼濯足吞江沱。峨舸大艑足快眼，惜哉噫气无由呵。天西新月玉钩搯，朔风呕哑鸣鴐鹅。扶舆相从约苦早，买酒欲醉颜非酡。人生实难笑口稀，冻野正可供婆娑。新篇不抒会面左，大冬如此松梅何。蜡花坼香颇蕴藉，蜀茶斗色矜妍娥。冥濛霜凇稍濡瓦，窈窕阳燄仍浮河。文辞自从儿女戏，悲壮或动秋城歌。作笺不聊矢诗写，报章瘦墨晞嵯峨。
读康乐集嘲远公
作者：沈曾植
朝代：清
体裁：古风

修静寔魔民，相从虎溪笑。云何康乐来，乃被杂心诮。成佛丈人前，兹语太明瞭。正恐义解超，龙象不能扰。千里迎佛陀，法师任权道。
谢客
作者：沈曾植
朝代：清
体裁：七言律诗

谢客千金洴澼方，世间画饼愿谁偿。囊中判作千年处，弦上何曾一箭当。万物自来刍狗寘，命宫何必斗箕张。顾荣羽扇牢收在，会有清风拂故乡。
谢寿田农部过访不遇船中却寄·其一
作者：沈曾植
朝代：清
体裁：七言绝句

谢家端可著丘壑，馀事还将六法传。想得维摩掩方丈，辛夷花落酒杯前。
谢寿田农部过访不遇船中却寄·其二
作者：沈曾植
朝代：清
体裁：七言绝句

来是匆匆去寂寥，寄声铃语入僧寮。太虚为室时相对，岂必杨花趁谢桥。
贞长见示近诗和其湖上韵
作者：沈曾植
朝代：清
体裁：七言律诗

越纽山川有古游，好寻虖勺泛且瓯。归来乡里小海唱，霅尔林风天下秋。葛岭路荒丹井竭，胥涛势尽橹声柔。白衣苍狗须臾幻，安用千觞浇百忧。
赠周彦升
作者：沈曾植
朝代：清
体裁：七言律诗

昔闻周北张南雅，今共吴咮楚尾来。名字黯然成旧故，江山随分借嘲诙。清秋高馆霜华入，白日黄河鬓影催。肯放旅怀同寂寞，不妨散策小徘徊。
赠夏吷庵
作者：沈曾植
朝代：清
体裁：七言律诗

吷庵诗思清到骨，古愁冥冥非世间。散发能为小海唱，服芝梦谒商颜山。西江选佛心恰恰，东海连鳌鳞斑斑。绿槐如山楼一角，步屐莫惜频叩关。
赠太夷
作者：沈曾植
朝代：清
体裁：古风

不见郑生今七载，朋友凋零足悲慨。夜阑月午可中庭，剪烛相看如梦寐。江夏翩然黄鹄举，清河谁在麻衣悴。半生劣识一丁字，茹苦停辛黯相对。天风海涛吹送君，何意而今复参会。须眉无恙平生瘦，肝胆何嫌丈夫隘。萧瑟唐风薰习存，凄凉楚些心情改。痴人从古能相惜，病树居然荣一溉。大市苍茫语何有，三匝刚肠绕吴会。高言底用谗书具，独立真宜山鬼怪。巷南巷北日偪侧，广广国中盱有悔。归来閟户振尘衣，倾耳跫然足音逮。郑生郑生尔为大厉惊波民，我甘鬼趣常沦湮。化为朱鸟咮不伸，诏之操蛇声自吞。向来正闭轩辕口，何用多言为世人。
赠姚叔节
作者：沈曾植
朝代：清
体裁：七言律诗

梦里山川劫外身，江干孤塔尚嶙峋。脩髯政尔称文伯，法界谁为护铁轮。第一义空消法执，众生恩重托慈因。扇书潦倒从君乞，荡荡江湖白羽尘。
赠实甫·其一
作者：沈曾植
朝代：清
体裁：七言绝句

易侯招客看王生，雪霁灯光不夜城。老夫贞疾胜缘薄，支床卧听缫车声。
赠实甫·其三
作者：沈曾植
朝代：清
体裁：七言绝句

寒檐冻翼雀瑟缩，风衢垫巾发曲局。易侯长歌戛冰玉，病客闻之元是哭。
赠实甫·其二
作者：沈曾植
朝代：清
体裁：七言绝句

雪野漫漫四下白，著我净海冰池湄。大圆镜中诸相绝，亦见天花著客衣。
赠实甫·其五
作者：沈曾植
朝代：清
体裁：七言绝句

锦城丝竹花卿曲，霓裳字谱河中楼。龟年江南不落寞，赚他儿女万缠头。
赠实甫·其四
作者：沈曾植
朝代：清
体裁：七言绝句

前缓歌连后缓歌，娭光持比电光多。琼枝玉树花长在，惯著衣香染劫波。
赠张让三
作者：沈曾植
朝代：清
体裁：七言律诗

指动居然异味滋，松膏笋脯未须奇。配盐幽菽成清供，荜实深山忆故时。晚食甚甘颜斶肉，留皮为荐禹王祠。岁寒心事今焉向，金鉴终凭子寿持。
赠曹君直二首·其一
作者：沈曾植
朝代：清
体裁：七言绝句

赤九昌期凿度年，叔通元是中兴贤。吴山正见秋摇落，扫叶重摩十二篇。
赠曹君直二首·其二
作者：沈曾植
朝代：清
体裁：七言绝句

存复斋存后至元，画图风物太萧然。梦中礼器分明在，不负儒林庆氏传。
赠汪甘卿观察
作者：沈曾植
朝代：清
体裁：七言律诗

大都燕九神仙节，异俗春三眩惑馀。借琐消奇聊复尔，看朱成碧定何如。缥瓷印可閒居赋，墨本商量秘阁书。细雨斜风归正好，先生乐圃乐于胥。
赠汪鸥客·其一
作者：沈曾植
朝代：清
体裁：七言绝句

汪侯偏得反闻定，春晚园林深画禅。万擦千皴无一笔，虚空何处见山川。
赠汪鸥客·其二
作者：沈曾植
朝代：清
体裁：七言绝句

苻娄亭前瘣木枝，井谷山房阿阇黎。三僧祇劫一弹指，恰恰子规花外啼。
赠胡梓方
作者：沈曾植
朝代：清
体裁：古风

健儿身手瘦生心，摇落江湖费苦吟。江西自来有祖印，章泉山水多清音。谁欤先锋当上将，我欲去轸以观琴。借向诗庐问诗境，后山深是简斋深。
赵文敏书天台赋卷
作者：沈曾植
朝代：清
体裁：古风

天台山古谁所开，仙耶释耶纷诞诙。五百大神昔为宅，五百应真后方来。上真卿治应上台，桐柏控鹤仙遐哉。太极左仙演灵宝，上清玉平天昭回。卅六洞犹廿四化，巴西祭酒经多㷇。兴公此赋一字无，定知鬼道初孳荄。杨许灵期书未布，三洞未有珠囊材。吴兴昔曾受洞诀，刘真人传紫阳推。庄书此赋讵无意，玉京洞寄仙都怀。皇庆二年公六十，羲献晚学元常赅。兹书犹存思陵体，雍容缓步纡层台。固应石经传楷法，仙源摹袭从童孩。昆崙琵琶积习在，钟仪南冠土风侅。时时老笔一蹉跌，得非怫郁逢三乖。海日楼中寒日曛，郁陶心与风轮颓。青鞋布袜那无分，��局此蛮江隈。聊将书迹寄山思，病眼多眵劳摩捼。真手书欤㩉录咍，望影了付通明裁。
赵文敏书天台赋卷
作者：沈曾植
朝代：清
体裁：古风

天台山古谁所开，仙耶释耶纷诞诙。五百大神昔为宅，五百应真后方来。上真卿治应上台，桐柏控鹤仙遐哉。太极左仙演灵宝，上清玉平天昭回。卅六洞犹廿四化，巴西祭酒经多㷇。兴公此赋一字无，定知鬼道初孳荄。杨许灵期书未布，三洞未有珠囊材。吴兴昔曾受洞诀，刘真人传紫阳推。庄书此赋讵无意，玉京洞寄仙都怀。皇庆二年公六十，羲献晚学元常赅。兹书犹存思陵体，雍容缓步纡层台。固应石经传楷法，仙源摹袭从童孩。昆崙琵琶积习在，钟仪南冠土风侅。时时老笔一蹉跌，得非怫郁逢三乖。海日楼中寒日曛，郁陶心与风轮颓。青鞋布袜那无分，𪒒𪒬局此蛮江隈。聊将书迹寄山思，病眼多眵劳摩捼。真手书欤㩉录咍，望影了付通明裁。
赵森甫先德书册·其一
作者：沈曾植
朝代：清
体裁：七言绝句

放士江乡传笔诀，故家手泽缀遗编。书中意蕴无駊騀，想见潭思画被年。
赵森甫先德书册·其二
作者：沈曾植
朝代：清
体裁：七言绝句

包张传法太平时，晚有吴生最老师。心画总随人代变，江山空轸旧闻思。
超社春集看杏花和云门韵
作者：沈曾植
朝代：清
体裁：古风

海滨十日舶趠风，春寒切骨无饶容。句萌不申天噤㾕，列缺失职云溟濛。术人谬数九执墨，东君未放千华红。樊园路近悭步屐，病夫墐户裘蒙戎。朝来相乌自南转，柳回青眼蒲舒茸。南杏先桃竞佳节，搓酥滴粉烦春工。尚书春非玉楼闹，学士烛扫金銮空。七百年前曲江梦，枉将诤论留谈丛。茕茕似闻花叹息，寂寂自閟香珑璁。斜阳穿篱眼窥麂，落英到地须摇蜂。樊侯距跃气尚雄，林逋梅下搴衣从。老夫何妨竞儿戏，浊酒正与浇愁胸。嗟余随行苦蹩躠，敢希社饮医喑聋。长笺卷舒无绮语，芳树徙倚成悲翁。酒阑出户弧矢直，鹿车蜡屐分西东。尚书有期修禊饮，退笔更继山阴踪。
超社第二集癸丑修禊于樊园用杜诗丽人行韵
作者：沈曾植
朝代：清
体裁：古风

樊园花事朝朝新，春阴不殢看花人。小车丞相行率真，江村沙比堤沙匀。桃之神专三月春，策驾碧凤骖青麟。山桃嬖侍扶毂轮，粉白辅颊丹朱唇。碧桃涌现波昙云，九华真降安妃身。要与芬陀严供养，肯从姚魏论疏亲。昔偕紫芝逃嬴秦，武陵路绝波鳞鳞。不知魏晋是何世，或有卞鲍蹲垂纶。紫荆紫艳清不尘，三鸦非花皮则珍。樱从东方浮海至，长腰小靥娇风神。颇疑海棠分别子，远随徐韨移秋津。尚书留花花爱客，蛮笺十幅觞三巡。永和图舒长案茵，周甲廿七风过蘋。题卷岂非天祐岁，正冠不垫林宗巾。酒狂忽发歌绝伦，起捋花须花不瞋。
超社第十五集樊园为节庵饯行·其一
作者：沈曾植
朝代：清
体裁：古风

长风不周来，积哀填九有。衔涕陟征途，栈车牛马走。孤臣一寸心，烱若星朝斗。曳踵鬲津河，悲怀靡奔久。皇天怜悃愊，贞疾困无咎。痛哭司马门，长髯拥村叟。伤哉肝胆热，郁结俄生柳。滂沱苌叔血，乃染医师手。经年五往返，寒暑饱经受。岁暮袁生室，艰难一回首。
超社第十五集樊园为节庵饯行·其三
作者：沈曾植
朝代：清
体裁：古风

忠义我所安，东阿有悲诗。小臣抱弓号，不见龙髯垂。魂魄一飞扬，皇矣默护持。桐宫降天语，欲识颜卿姿。詄荡阊阖开，衣冠肃丹墀。岂知丰蔀日，仰睹扶桑曦。奎画焕昭回，缀衣动歔欷。翼趋待漏院，震荡中心悲。
超社第十五集樊园为节庵饯行·其二
作者：沈曾植
朝代：清
体裁：古风

刺血报陵使，剖心为苦言。象圳久未奠，含气同烦冤。精卫衔木石，志成鼎湖山。果然积诚感，潜阳中孚还。雪泪遍陵邑，工徒亦悲酸。群趋周日函，欻现殷民顽。地涌天雨华，金棺閟崇原。庄书窆石字，万古稽山刊。
超社第十五集樊园为节庵饯行·其四
作者：沈曾植
朝代：清
体裁：古风

种桑浮沧海，种松忍霜雪。岁寒拱卫心，温诏咨忠实。郁郁五云飞，祠宫闻吒噫。白山玄鹤归，衔有丹书吉。秧收九山秀，根蛰三冬直。忍死且须臾，成材巩皇极。将行奉觞酒，江水黯行色。老病不能从，还舍涕垂臆。
超社第十六集会于泊园赋催雪诗不拘体泊园先成余用其韵·其三
作者：沈曾植
朝代：清
体裁：五言律诗

斟酌田更语，先春要忍冬。何辞年邋遢，正尔麦从容。腊尾占笤数，诗心泼墨浓。坛祈非故意，太息倚枯筇。
超社第十六集会于泊园赋催雪诗不拘体泊园先成余用其韵·其二
作者：沈曾植
朝代：清
体裁：五言律诗

齿刚存有痛，嗽上郁难开。一气愆阳里，三因病客来。室温频检校，山静费疑猜。消息清宵验，尸居閟默雷。
超社第十六集会于泊园赋催雪诗不拘体泊园先成余用其韵·其四
作者：沈曾植
朝代：清
体裁：五言律诗

风力能吹海，冰嬉为泼寒。符驱律令疾，路辟灌坛宽。深压螟蟘尽，皓然鹇鹭看。还应继妍唱，来共倚危栏。
超社第四集在周少朴中丞泊园兰花甚多限五言艳韵
作者：沈曾植
朝代：清
体裁：古风

周侯归自东，零雨情未厌。坚卧元龙楼，汉节落可苫。兰为王者香，四壁罗瓿�。一花君子心，数花士夫验。三秀在山间，愁为山鬼舚。我归日下稷，韵藻不成掞。再拜问南公，三闾户谁占。
超社第四集在周少朴中丞泊园兰花甚多限五言艳韵
作者：沈曾植
朝代：清
体裁：古风

周侯归自东，零雨情未厌。坚卧元龙楼，汉节落可苫。兰为王者香，四壁罗瓿𤬯。一花君子心，数花士夫验。三秀在山间，愁为山鬼舚。我归日下稷，韵藻不成掞。再拜问南公，三闾户谁占。
越缦先生挽诗·其一
作者：沈曾植
朝代：清
体裁：七言律诗

茫茫贤劫竟何如，海内灵光不憖馀。名世半千生幸见，阨年重六谶非虚。长怀刘向忧时奏，未竟康成写定书。高柳萧条门巷在，自今腹痛永回车。
越缦先生挽诗·其三
作者：沈曾植
朝代：清
体裁：七言律诗

同岁论交十六年，知公知我两听然。神超齿德形骸外，意得谈谐诤论先。师鲁读文情最许，秀之写韵愿终悬。难忘临绝裴公愿，怀抱冥冥竟未宣。
越缦先生挽诗·其二
作者：沈曾植
朝代：清
体裁：七言律诗

来去东坡似有期，平生磨蝎更无疑。孝标自叙牢愁极，曼倩为郎遇合迟。骢马风生名德见，冥鸿心远石交知。苍凉秦佚三号出，无复犹龙变化思。
越缦先生挽诗·其四
作者：沈曾植
朝代：清
体裁：七言律诗

丹旐飘摇指朔风，远郊夕照惨悲翁。叙铭事岂迟传正，志记成将付小同。神理绵绵泉壤在，交期忽忽挽歌终。他生玄度诚难必，精爽何应接梦中。
越缦老人六十寿诗·其一
作者：沈曾植
朝代：清
体裁：七言律诗

高柳萧森学士居，频年几杖近相于。珩璜新论书堪诵，姜桂刚肠老未舒。仕隐半生诗史在，家仪一卷礼笺馀。周南留滞翻多幸，到及香山社集初。
越缦老人六十寿诗·其二
作者：沈曾植
朝代：清
体裁：七言律诗

金粟前生有胜因，偶凭丝竹遣萧晨。卧游名岳常随障，燕语天花不着身。删定礼堂千载业，从容洛社九皇民。霞觞一酌彰眉寿，春向江梅日日新。
越缦老人写示病起诗三章奉和·其一
作者：沈曾植
朝代：清
体裁：五言律诗

惊颜才一定，诗板便相知。示疾从容后，垂帘寂照时。茗香深静昼，竹阁响寒枝。为忆旬朝事，屏营尚不持。
越缦老人写示病起诗三章奉和·其三
作者：沈曾植
朝代：清
体裁：五言律诗

风义迟樊泽，南游有陆玑。暇逢朋比乐，坐忆笑言违。令节嘉秦臈，先春谒楚餥。雪堂生日近，逸思共遄飞。
越缦老人写示病起诗三章奉和·其二
作者：沈曾植
朝代：清
体裁：五言律诗

小品方疑似，奇胲脉审存。世方资直道，天为驻精魂。重有高山奏，长依长者论。微生倚师友，徼幸药师恩。
越老近日与樊袁酬唱往往齿及下走辄为两绝奉览效云门体·其一
作者：沈曾植
朝代：清
体裁：七言绝句

演雅巧知侔色称，善鸣当复寄澜翻。何因元佑诸贤集，只著焦明睫上观。
越老近日与樊袁酬唱往往齿及下走辄为两绝奉览效云门体·其二
作者：沈曾植
朝代：清
体裁：七言绝句

脉脉幽思一缕情，功裘女手可怜生。若为雨壁萦蜗字，亦被诗翁体物情。
车中口占·其一
作者：沈曾植
朝代：清
体裁：五言绝句

众山起夕岚，魂魂眩奇丽。思从大蒙外，挹此朝霞气。
车中口占·其三
作者：沈曾植
朝代：清
体裁：五言绝句

鲁连澹荡人，或云细而黠。未知韩退之，何似李太白。
车中口占·其二
作者：沈曾植
朝代：清
体裁：五言绝句

秋光爱瘦诗，无机成旅逸。千载嵚崎人，英灵此来宅。
辛卯元旦试笔
作者：沈曾植
朝代：清
体裁：古风

停云绚春丽，清光饮日出。秋风瑞华笔，蓓蕾万毫茁。上歌绛跗意，下诵海王术。阊阖高驰翔，快意剧无匹。
辛酉上巳偕园修禊
作者：沈曾植
朝代：清
体裁：七言律诗

春望聊舒宴坐跏，雨行还费大夫车。永和积算几甲子，上巳幽情无等差。老友情浓重酿酒，新诗味隽一旗茶。管弦觞咏何分别，同向东风转法华。
辛酉元日
作者：沈曾植
朝代：清
体裁：七言律诗

抱病江台晓独登，沄沄哀壑释坚冰。回黄转绿随求感，万岁千秋命验徵。十载重光应有兆，上元甲子岂无凭。鸡鸣紫陌披图见，祇恐朝衣重不胜。
辛酉重阳
作者：沈曾植
朝代：清
体裁：七言律诗

茱萸罢插独伤神，兄弟他乡少一人。双鹊更无随梦望，冥鸿孤寄弋馀身。忧来一事谁粗了，绝笔千秋竟就湮。兜率会应听讲罢，可知无着眄天亲。
辛酉长至日消寒第一集和庸庵韵·其一
作者：沈曾植
朝代：清
体裁：五言律诗

诗兴飞腾入，年年属二君。病怜吾独老，会又感斯文。梅荔先天意，桑榆薄晚云。清尊难共醉，险韵合同分。
辛酉长至日消寒第一集和庸庵韵·其二
作者：沈曾植
朝代：清
体裁：五言律诗

老罢乾馀骨，昭观望远筒。微阳长至节，回首不周风。寒到今年晚，诗成倦倚中。为君吟钝句，几堕烛花红。
还家杂诗
作者：沈曾植
朝代：清

九服蹙靡骋，我怀良郁陶。憧憧野马尘，送我乘轮飙。脩𮜿一超忽，春光满江皋。黄花菜根味，紫花地丁膏。五色蚕豆花，如鸣茧丝劳。农宗生民始，《击壤》成《咸》《韶》。谁与饬五材，禾边倚之力。遂使糜烂战，不恤乾坤焦。吾里绾吴越，风雨忧飘摇。有粟无金汤，慢藏盗之招。经行揆形要，日暮玄云高。二妃洞庭宅，三姑泖湖居。娥娥天帝女，应化为㜲姝。秦帝吞八极，游观戾海隅。东南天子气，刘项先徵欤。如何污长水，株累千囚徒。二妃风湘山，三姑沈柘湖。波涛秦簿令，？？头为鱼。吴楚亡国悲，灵威为宣抒。邢系出元公，神实周黎余。泽国春水生，传芭会吴歈。千秋通肸蚃，三户同喑呜。我代博士对，用裨枕中书。水竹交蓊蔚，柁移入支泾。春阴澹原隰，遥见孤花明。蚕候百室静，阡陌希人行。林阴见犬卧，日午闻鸡鸣。妇智敬无旷，田更勤得生。幸无街弹室，不解闾师争。淳俗偶存在，儿童乐柴荆。即此是瀼滨，潺潺水乐声。魏塘迤以北，汉塘迤以东。海防来自古，内庳外差隆。吾郡南江委，谷水蟠其中。津渠交地泐，堤堰争人工。颇疑马塘筑，实绝分江通。从兹南纪绝，桑郦言皆穷。燕齐填九河，嬴氏湮三江。所以山海间，处处留秦踪。毋以仲初记，上揆神禹功。吾将咨海若，一往皆礨空。元季九州沸，吾州独安宁。濮川丛桂枝，雅咏琴清英。景德录僧卷，金兰有友声。顾徐孙卓陈，卜宅皆宾萌。山纪贝家宅，溪环仲孚庭。淮张死不怨，谣谚观人情。地理有变易，径涂入夷庚。战士负羽守，兵家扼吭争。嵬峨细柳营，月波夜凄清。昔者乐郊语，今兹劫綦征。鯈乐岂无恋，鹊枝依复惊。愧无孙叔智，甘寝息郢兵。长为越流人，局顾重行行。汝南鸡初鸣，危栖俯平野。夜气静濛濛，潜阳伏其下。纤阿西未没，曜灵东将贺。晦朝苟非会，易象安从写。稽首观世音，将无金母假。阴阳即空有，一异焉存者。吾老学弇州，文身久当舍。宝华有天女，愿炙昙阳輠。来躅循未遍，去軨展方遒。居家翻若客，儿去翁难留。顷刻蔷薇花，舒英送行舟。杜鹃如惜别，一雨皆垂头。后阁待支楹，前园计开畴。贻书慰老友，来月煎茶谋。即事有增益，随缘共绸缪。吾生托性海，安往非虚舟。
还家杂诗·其一
作者：沈曾植
朝代：清
体裁：古风

九服蹙靡骋，我怀良郁陶。憧憧野马尘，送我乘轮飙。修轨一超忽，春光满江皋。黄花菜根味，紫花地丁膏。五色蚕豆花，如鸣茧丝劳。农宗生民始，《击壤》成《咸》《韶》。谁与饬五材，禾边倚之刀。遂使糜烂战，不惜乾坤焦。五里绾吴越，风雨忧漂摇。有粟无金汤，慢藏盗之招。经行揆形要，日暮玄云高。
还家杂诗·其一
作者：沈曾植
朝代：清

九服蹙靡骋，我怀良郁陶。憧憧野马尘，送我乘轮飙。脩𮜿一超忽，春光满江皋。黄花菜根味，紫花地丁膏。五色蚕豆花，如鸣茧丝劳。农宗生民始，《击壤》成《咸》《韶》。谁与饬五材，禾边倚之力。遂使糜烂战，不恤乾坤焦。吾里绾吴越，风雨忧飘摇。有粟无金汤，慢藏盗之招。经行揆形要，日暮玄云高。二妃洞庭宅，三姑泖湖居。娥娥天帝女，应化为㜲姝。秦帝吞八极，游观戾海隅。东南天子气，刘项先徵欤。如何污长水，株累千囚徒。二妃风湘山，三姑沈柘湖。波涛秦簿令，？？头为鱼。吴楚亡国悲，灵威为宣抒。邢系出元公，神实周黎余。泽国春水生，传芭会吴歈。千秋通肸蚃，三户同喑呜。我代博士对，用裨枕中书。
还家杂诗·其七
作者：沈曾植
朝代：清

来躅循未遍，去軨展方遒。居家翻若客，儿去翁难留。顷刻蔷薇花，舒英送行舟。杜鹃如惜别，一雨皆垂头。后阁待支楹，前园计开畴。贻书慰老友，来月煎茶谋。即事有增益，随缘共绸缪。吾生托性海，安往非虚舟。
还家杂诗·其七
作者：沈曾植
朝代：清
体裁：古风

汝南鸡初鸣，危楼俯天野。夜气静濛濛，潜阳伏其下。纤阿西未没，曜灵东将驾。晦朔苟未会，易象安从写。稽首观世音，将无金母假。阴阳即空有，一异焉存者。吾齿过弇州，文身久当舍。宝华有天女，愿炙昙阳輠。
还家杂诗·其三
作者：沈曾植
朝代：清
体裁：古风

水竹交蓊蔚，柁移入支泾。春阴澹原隰，远见孤花明。蚕候百室静，阡陌稀人行。林阴见犬卧，日午闻鸡鸣。妇智敬无圹，田更勤得生。幸无街弹室，不解闾师争。淳俗偶存在，儿童乐柴荆。即此是瀼滨，潺潺水乐声。
还家杂诗·其三
作者：沈曾植
朝代：清

魏塘迤以北，汉塘迤以东。海防来自古，内庳外差隆。吾郡南江委，谷水蟠其中。津渠交地泐，堤堰争人工。颇疑马塘筑，实绝分江通。从兹南纪绝，桑郦言皆穷。燕齐填九河，嬴氏湮三江。所以山海间，处处留秦踪。毋以仲初记，上揆神禹功。吾将咨海若，一往皆礨空。
还家杂诗·其二
作者：沈曾植
朝代：清
体裁：古风

二妃洞庭宅，三姑泖湖居。娥娥天帝女，应化为㜲姝。秦帝吞八极，游观戾海隅。东南天子气，刘项先徵欤。如何污长水，株累千囚徒。二妃风湘山，三姑沈柘湖。波涛秦簿令，��头为鱼。吴楚亡国悲，灵威为宣抒。邢系出元公，神实周黎馀。泽国春水生，传芭会吴歈。千秋通肸蚃，三户同喑呜。我代博士对，用裨枕中书。
还家杂诗·其二
作者：沈曾植
朝代：清
体裁：古风

二妃洞庭宅，三姑泖湖居。娥娥天帝女，应化为㜲姝。秦帝吞八极，游观戾海隅。东南天子气，刘项先徵欤。如何污长水，株累千囚徒。二妃风湘山，三姑沈柘湖。波涛秦簿令，𧥄𧥄头为鱼。吴楚亡国悲，灵威为宣抒。邢系出元公，神实周黎馀。泽国春水生，传芭会吴歈。千秋通肸蚃，三户同喑呜。我代博士对，用裨枕中书。
还家杂诗·其二
作者：沈曾植
朝代：清

水竹交蓊蔚，柁移入支泾。春阴澹原隰，遥见孤花明。蚕候百室静，阡陌希人行。林阴见犬卧，日午闻鸡鸣。妇智敬无旷，田更勤得生。幸无街弹室，不解闾师争。淳俗偶存在，儿童乐柴荆。即此是瀼滨，潺潺水乐声。
还家杂诗·其五
作者：沈曾植
朝代：清

元季九州沸，吾州独安宁。濮川丛桂枝，雅咏琴清英。景德录僧卷，金兰有友声。顾徐孙卓陈，卜宅皆宾萌。山纪贝家宅，溪环仲孚庭。淮张死不怨，谣谚观人情。地理有变易，径涂入夷庚。战士负羽守，兵家扼吭争。嵬峨细柳营，月波夜凄清。昔者乐郊语，今兹劫綦征。鯈乐岂无恋，鹊枝依复惊。愧无孙叔智，甘寝息郢兵。长为越流人，局顾重行行。
还家杂诗·其五
作者：沈曾植
朝代：清
体裁：古风

荒草春茫茫，言寻大夫墓。两海风马牛，魂归自何所。散民怯公战，矫以鹤轩拒。懿公死社稷，玦矢志先谕。伤哉空国走，不见舆尸旅。刲腹作黄肠，呼天心独苦。有臣乃若此，足以知其主。卫国君臣乖，十世馀殃注。亡虏幸偷生，有言皆粪土。苌宏血在蜀，精卫翔漳渚。神化妙难量，吾言公傥许。
还家杂诗·其八
作者：沈曾植
朝代：清
体裁：古风

来躅循未遍，去軨展方遒。居家翻若客，儿去翁难留。顷刻蔷薇花，舒英送行辀。杜鹃如惜别，一雨皆垂头。后阁待支楹，前园计开畴。贻书慰老友，来月煎茶谋。即事有增益，随缘共绸缪。吾生托性海，安往非虚舟。
还家杂诗·其六
作者：沈曾植
朝代：清
体裁：古风

元季九州沸，吾州独安宁。濮川丛桂枝，雅咏琴清英。景德录僧卷，金兰有友声。顾徐孙卓陈，卜宅皆宾萌。山纪贝家宅，溪环仲孚庭。淮张死不怨，谣谚观人情。地理有变易，经涂入夷庚。战士负羽守，兵家扼吭争。嵬峨细柳营，月波夜凄清。昔者乐郊语，今兹劫棋征。鯈乐岂无恋，鹊枝依复惊。愧无孙叔智，甘寝息郢兵。长为越流人，局顾重行行。
还家杂诗·其六
作者：沈曾植
朝代：清

汝南鸡初鸣，危栖俯平野。夜气静濛濛，潜阳伏其下。纤阿西未没，曜灵东将贺。晦朝苟非会，易象安从写。稽首观世音，将无金母假。阴阳即空有，一异焉存者。吾老学弇州，文身久当舍。宝华有天女，愿炙昙阳輠。
还家杂诗·其四
作者：沈曾植
朝代：清

荒草春茫茫，言寻大夫墓。两海风马牛，魂归自何所。散民怯公战，矫以鹤轩拒。懿公死社稷，玦矢志先谕。伤哉空国走，不见舆尸旅。刲腹作黄肠，呼天心独苦。有臣乃若此，足以知其主。卫国君臣乖，十世余殃注。亡虏幸偷生，有言皆粪土。苌弘血在蜀，精卫翔漳渚。神化妙难量，吾言公傥许。
还家杂诗·其四
作者：沈曾植
朝代：清
体裁：古风

魏塘迤以北，汉塘迤以东。海防来自古，内庳外差隆。吾郡南江委，谷水蟠其中。津渠交地阞，堤堰争人工。颇疑马塘筑，实绝分江通。从兹南纪绝，桑郦言皆穷。燕齐填九河，嬴氏湮三江。所以山海间，往往留秦踪。毋以仲初记，上揆神禹功。吾将咨海若，一往皆礨空。
还家杂述·其一
作者：沈曾植
朝代：清
体裁：七言绝句

转轮世界御焚轮，老子婆娑及暮春。行上新桥却回首，高楼云气幻黄人。
还家杂述·其七
作者：沈曾植
朝代：清
体裁：七言绝句

渚烟初泮柳如丝，烟雨常为禁籞思。会是丹楼重建日，山川花木被华滋。
还家杂述·其三
作者：沈曾植
朝代：清
体裁：七言绝句

垂老依然共鹿车，都人伊姞见何如。洪崖会有神仙分，术橘相将画徙居。
还家杂述·其九
作者：沈曾植
朝代：清
体裁：七言绝句

国界千年尚有桥，两王遗像在溪坳。回舟为礼真如塔，长水遗风久寂寥。
还家杂述·其二
作者：沈曾植
朝代：清
体裁：七言绝句

石路碐磳草屋多，居然两戒限山河。一公漫写瞿昙历，溪水西流算若何。
还家杂述·其二十
作者：沈曾植
朝代：清
体裁：七言绝句

辟历雷硠雹炮颠，修罗耳鼻堕纷然。谁教自造瞋痴业，大地应无藕孔跧。
还家杂述·其二十一
作者：沈曾植
朝代：清
体裁：七言绝句

大好家居主似宾，长流还作永嘉人。惊心叔度前知帖，老罢初明最后身。
还家杂述·其五
作者：沈曾植
朝代：清
体裁：七言绝句

桑榾柮如稚子拳，乌鶞鸣处绿芊芊。庙香特盛蚕花忏，纸锭争明上冢船。
还家杂述·其八
作者：沈曾植
朝代：清
体裁：七言绝句

道南诸阮晓相过，白发相看奈老何。四十年来几迎送，了知行脚一头陀。
还家杂述·其六
作者：沈曾植
朝代：清
体裁：七言绝句

还乡河以玉音传，太傅诗情在眼前。我亦悬车林下客，伤心不是觐銮年。
还家杂述·其十
作者：沈曾植
朝代：清
体裁：七言绝句

三那谟罢见金绳，冯陆前徽愧未能。便作影堂呈语看，首楞严定咒心承。
还家杂述·其十一
作者：沈曾植
朝代：清
体裁：七言绝句

非树非台说本无，机缘撰集定何如。北宗至竟无文字，或契西来不立初。
还家杂述·其十七
作者：沈曾植
朝代：清
体裁：七言绝句

哺鸡笋应雷声壮，新蚕豆如桑叶肥。我与天虫俱饱食，三眠时节闭柴扉。
还家杂述·其十三
作者：沈曾植
朝代：清
体裁：七言绝句

二祖衣分向居士，五宗晚见赵知军。蓝婆风过蔷薇定，余范谁争选佛勋。
还家杂述·其十九
作者：沈曾植
朝代：清
体裁：七言绝句

泫然枯窦寻抔饮，谁道城居有水荒。始信邺侯开井意，八功德水在钱塘。
还家杂述·其十二
作者：沈曾植
朝代：清
体裁：七言绝句

空中有树假中台，正好殷勤拂拭来。千七百重公案了，五灯何处不尘埃。
还家杂述·其十五
作者：沈曾植
朝代：清
体裁：七言绝句

病叟观占在眇㝿，老迁无复入山期。重寻故友齐纨画，便作宗生四壁思。
还家杂述·其十八
作者：沈曾植
朝代：清
体裁：七言绝句

六十年来事又非，庚申难日饼师唏。井泥满贮秋坟血，从此荒城汲绠稀。
还家杂述·其十六
作者：沈曾植
朝代：清
体裁：七言绝句

辟蠹曾无得效方，输他元相捣芸堂。贫家但祝儒童佛，宝箧常依印手光。
还家杂述·其十四
作者：沈曾植
朝代：清
体裁：七言绝句

八部天龙讲席凭，白衣何敢摄齐登。向来鹙子身多病，唤作维摩劫未胜。
还家杂述·其四
作者：沈曾植
朝代：清
体裁：七言绝句

九龙山色碧威夷，想见遗经独抱师。泖塔自高陂自复，飞来两鹄不相欺。
远望
作者：沈曾植
朝代：清
体裁：五言律诗

远望归何适，悲风逝莫缫。天怜低倚杵，地即画成牢。士散须厨及，门衰讳国高。游仙谁蕴藉，晨拂赤霜袍。
远望
作者：沈曾植
朝代：清
体裁：七言律诗

远望悲风僾暮思，清江带郭去帆迟。露生薤上晞何晚，风过河行损不知。海运定逢希有鸟，陆沈原是宁馨儿。挐音川上寻何向，梵韵空中默自疑。
退庵同年七十寿诗
作者：沈曾植
朝代：清
体裁：七言律诗

安乐垞中安乐民，乔柯从昔是劳薪。君以廉吏为廉贾，我有故心思故人。三世观成寿者相，九张机定大裘春。桑田旧日原沧海，坐看东风播曲尘。
送仁先回杭·其一
作者：沈曾植
朝代：清
体裁：五言律诗

毗耶今杜口，示疾复谁因。远道翩来省，孤怀得所亲。围炉留暖语，晴雪送归人。蜿蜿长烟路，天开教令轮。
送仁先回杭·其二
作者：沈曾植
朝代：清
体裁：五言律诗

寄问胡元质，新诗复几篇。神锥宁露颖，绝辔要先鞭。江汉朝宗水，阴阳度厄年。回风还隐地，法尔待中仙。
送伯愚赴熟河
作者：沈曾植
朝代：清
体裁：七言律诗

剑骑翩翩出五陵，空同人武雅言称。军锋早致楼烦将，天意难量渤海冰。晓转玉钤藏九地，夜回璇管望三能。丈夫揽辔非无意，讵是穷边一障乘。
送客
作者：沈曾植
朝代：清
体裁：五言律诗

客中还送客，潭柳晓重攀。白发依亲住，人生独此难。愧余江海水，南望松楸寒。发发晨风起，莱衣不忍看。
送旭庄
作者：沈曾植
朝代：清
体裁：古风

五载隔清扬，九州一云扰。亲朋屡凋散，世故日萦绕。悲怀斜街游，定念未移照。焉知嗣祖福，仲子邈难绍。喜君江海还，不改渥丹貌。往事已沧桑，馀生强欢笑。京华旧吟地，觞豆日徵召。微官牛马走，簿领失昏晓。可怜觌面几，复此骊歌悄。寄声索蛇蚓，悤悤不成草。方今悉昙章，日出旁行扫。耆旧失陆殷，抨弹及罗赵。姜芽分应敛，薪指讵成妙。人非梵志旧，质有獶人悼。君与郑张游，微言倘能瞭。寄问钟山云，秋池墨波醮。
送曾君表归虞山
作者：沈曾植
朝代：清
体裁：古风

南风枣花香满地，八尺蒲帆潞河涘。江南倦客谢春关，翩若饥鹰脱韝逝。沙云涨天泥没轨，那似为舟弄烟水。渔弟樵兄日往还，家在虞山山色里。文坛磊磊二十年，独鹤归晚天所怜。丈夫寂寞岂无意，要令定眼开悲观。幽居虚霩道所集，山川出云珠在渊。韩欧阳躅逝可继，溪上翁老书谁传。相从恨晚知故先，明月为烛通周旋。同行更问唐虔伯，华藏新□位几迁。
送朱苗生作令粤东因寄蓉生御史·其一
作者：沈曾植
朝代：清
体裁：七言律诗

江帆一叶趁仙凫，未肯郎潜老壮夫。治国烹鲜宁任术，通经足用了非诬。孽牙广地疑宽猛，政比农功有密疏。他日会成南越志，好传风俗示吾徒。
送朱苗生作令粤东因寄蓉生御史·其二
作者：沈曾植
朝代：清
体裁：七言律诗

万里天南望客星，讲堂榕荫想垂庭。谏书洛下传风采，弟子湖州有典型。赠策傥应思铁汉，立身早已负青冥。贤愚并世成辽绝，怅望千秋涕独零。
送涛园诒书游富春
作者：沈曾植
朝代：清
体裁：七言律诗

罢酒旗亭看榜字，寻山迤逦过江东。客星馀光照崖壁，画眉弄舌骄春风。行歌不惊谢晞发，同游或书李腾空。富春大岭天竺树，恣醉红裙倾碧筒。
送潜楼归岛·其一
作者：沈曾植
朝代：清
体裁：五言律诗

萍梗漂还聚，蓬心黯独嗟。斧柯天不假，辐毂用勤加。江水流兵气，飙轮度岁华。安天须有论，倚望海祠霞。
送潜楼归岛·其二
作者：沈曾植
朝代：清
体裁：五言律诗

历历开图画，洸洸思鼓鼙。吾衰舟壑去，公定辨章宜。庭树成幢盏，春阴罨弁�。大千圆镜里，了了见须眉。
送潜楼归岛·其二
作者：沈曾植
朝代：清
体裁：五言律诗

历历开图画，洸洸思鼓鼙。吾衰舟壑去，公定辨章宜。庭树成幢盏，春阴罨弁𤪌。大千圆镜里，了了见须眉。
送章一山编修移居青岛·其一
作者：沈曾植
朝代：清
体裁：五言律诗

征路随烟雾，孤怀怛远期。游当从若士，仙或觏安期。海作王官谷，潮生日主祠。经行过齐鲁，傥有尚书师。
送章一山编修移居青岛·其三
作者：沈曾植
朝代：清
体裁：五言律诗

尻车神马去，一息八垓驰。海印华严变，风铃替戾知。终南前进士，濠上大宗师。喜有清风至，烦襟得暂披。
送章一山编修移居青岛·其二
作者：沈曾植
朝代：清
体裁：五言律诗

迂怪神仙地，沧凉日出门。城嫠生织布，岛客死穿坟。泰岱众山小，衣冠一线存。朗公应识我，灵谷寄悲魂。
送章一山编修移居青岛·其四
作者：沈曾植
朝代：清
体裁：五言律诗

问讯刘公干，仙楼善起居。晴晨餐沆瀣，静夜注潜虚。莱母祠常在，蓬山气不虚。何年见黄石，直为启丹书。
送萨克尔博士归国
作者：沈曾植
朝代：清
体裁：五言律诗

博士六师秀，翩然一苇杭。披云开象教，入海化龙王。报土圆随愿，真如定发光。可知双树下，魔力祇寻常。
送行
作者：沈曾植
朝代：清
体裁：七言绝句

雪后远山都献状，病馀送客更开筵。谁关羊叔铜台泪，已到花萎目瞬年。
送陈善馀归里用山谷和王观复洪驹父谒陈无已诗韵
作者：沈曾植
朝代：清
体裁：古风

陈君今古焉不学，心有摩尼澄水浊。禹凿山川知脉络，神瞽抽弦识商角。深丛孤罴吞于菟，老马不肯为骊驹。当年论兵齐穰苴，晚岁寻山陶隐居。破冈渎前崖立壁，邸阁代增非旦夕。爱从傅别證图经，朝访田更暮樵客。云龙安能追四方，读书有得毋相忘。暮老别成涕沱若，出门仰视天沧浪。
送陈廉舫
作者：沈曾植
朝代：清
体裁：七言律诗

昔共缁尘作漫郎，十年凋鬓各苍苍。周人贵老迎扁鹊，郑圃闻歌识季梁。旧雨客中诒善药，征衣明日隔殊方。夐夐我亦悲霜露，那不吴帆去共张。
送韩树园
作者：沈曾植
朝代：清
体裁：五言律诗

幽人偶一出，翩若野云飞。胸次光明日，身容缝掖衣。冥鸿谁得慕，沤鸟久忘机。愿索人间字，弥明一笑归。
送高宾于赴赣州
作者：沈曾植
朝代：清
体裁：七言律诗

南野春流涨百滩，郁孤台下落帆看。岁占怵惕愆阳复，兵气苍茫重闭难。大府清严孤凤翥，草庐经略伏龙蟠。极知借箸纡长策，未免离觞惜坠欢。
途中偶作
作者：沈曾植
朝代：清
体裁：古风

百受互回斡，万缘判分驰。孰居无事推，饮啄宁有司。当食故不饱，未明乃求衣。烛微竞远虑，巨谬愆初期。巧算有数穷，造化良善嬉。不睹饱食子，凶岁无輖饥。不睹冥行人，危地非险巇。嗟哉赤水珠，绝影襄城迷。物故不可论，浩歌涉江归。
逸社消寒第六集拟东坡馈岁三诗不拘体韵倦翁用坡韵先成驰笺见示继声和之 其一 馈岁
作者：沈曾植
朝代：清
体裁：古风

年字糕可题，岁盘礼相佐。闺闱簇花样，吉语富泉贷。亲爱饷有私，丰亨物加大。吴错鲑鲭鲜，燕珍猫羊卧。老翁例随喜，选品入饤坐。缅思南北踪，卅载剧蚁磨。投老尚羁栖，华胥梦经过。帝京景物琐，有唱余当和。
逸社消寒第六集拟东坡馈岁三诗不拘体韵倦翁用坡韵先成驰笺见示继声和之 其三 守岁
作者：沈曾植
朝代：清
体裁：古风

洗眼却梦蝶，坚心除睡蛇。人情有系念，岁去无留遮。且复尽殷勤，殷勤当奈何。邻枥马既喧，远野鸡方哗。夜壑舟潜移，回帆讵容挝。流珠日去人，谁系长绳斜。太息守庚申，道言久蹉跎。挈瓶智诚短，驻景言徒誇。
逸社消寒第六集拟东坡馈岁三诗不拘体韵倦翁用坡韵先成驰笺见示继声和之 其二 别岁
作者：沈曾植
朝代：清
体裁：古风

岁去良已速，吾行亦不迟。旧岁与故吾，常将形影追。岁运无尽期，吾生乃有涯。献岁冬复春，少壮无还时。拜庆具衣冠，屠苏醉甘肥。辞岁亦辞吾，茫然故心悲。去去勿复论，赠行岁有辞。不去亦不来，法界无变衰。
逸社第一集止庵相国觞同社诸公于敝斋相国与庸庵尚书诗先成曾植继作·其一
作者：沈曾植
朝代：清
体裁：古风

春风骀宕来，朝气在巾屦。川上逝不留，吾生眇焉住。平生五岳愿，跛者不忘步。屏迹土室隅，万象入伛偻。身是古莽民，甘寝世无曙。群公排闼入，有酒忽成醧。有俎鸡鹜兼，有笾肴核旅。衣冠今四皓，朋辈昔三署。或拍洪厓肩，恣浮魏王瓠。青冥驰野马，迅辔不容驭。竹素傥相容，焉能閟情语。录公喟遐想，题目此欣遇。《字说》一掀髯，析言劳介甫。
逸社第一集止庵相国觞同社诸公于敝斋相国与庸庵尚书诗先成曾植继作·其三
作者：沈曾植
朝代：清
体裁：古风

霁雪照江邑，不能濡海漘。馀寒独渗骨，袭我羊裘人。秀树迥含绿，鸣禽亦怀新。天光延午景，草色晞遥畛。花事可蜡屐，雨行随垫巾。岂无填海石，噫此无怀民。夕照散车辙，长烟淩塞氛。还将洛生咏，付与临川论。
逸社第一集止庵相国觞同社诸公于敝斋相国与庸庵尚书诗先成曾植继作·其二
作者：沈曾植
朝代：清
体裁：古风

逸礼不台记，逸书不师传。逸品画不圣，逸曲琴无弦。天壤廓无际，逸者象其先。古今邈无朕，逸者游其玄。坐作鲲溟运，立当鳌极掀。神依少广母，室在昆崙巅。焉识么虫聚，中有雷阗阗。焉识修罗孔，日有刀轮旋。埋照不忘照，镜空群动前。吾方耽逸病，放意怀与安。凿齿人且半，壶丘鲵有潘。新阳感积悴，哀乐环无端。庶以长者言，将持日车迁。酒阑积绛算，僾唈吾生观。
逸社第七集会于庸庵制军寓分咏京师胜迹得陶然亭
作者：沈曾植
朝代：清
体裁：古风

江亭不关江，偏感江乡客。芦荻萧萧夏亦寒，何况霜朝与雪夕。此是春明掌故亭，雍乾诗事徵纡积。宣南坊南辽城旧濠颓下而陂陀，秋雨时集如湖河。鸡栖车若貂艇去，马蹄蹴蹋生涛涡。水潦所旋埒丘在，途出其前途出其后得地皆卷阿。其前埤堄垂烟萝，其后梵刹喧钟螺。其东黑窑厂，废址窑台矬。重黎生昔共登陟，据地坐想姚朱歌。周秦贵贱士不遇，渔钓有约寻槃薖。后来人事多复多，二李二王盛黄载酒时经过。鸡儿年秋谈士诧，此亭乃为齐稷下。中秋圆月照尊罍，坐听诸儒说王霸。宁知天运到伊川，枉诩髯王与短谢。张陈同是可怜人，长抱青霞入修夜，后起谁记先驱藉。我生于燕长于燕，横街珠巢四十年。下洼子在门篱前，钓游岂得无情然。戌春惨着麻衣去，回首五云黯尘雾。天津鹃与翟泉鹅，国老相持怆无语。从此中原莽豺虎，从此楚齐交咻傅。再入修门万事非，连云积雪花门住。灊麓天柱阁，江城百花洲。北斗阑干依望眸，风物彷佛亭中秋。身在南藩且无预，心悬魏阙怀千忧。何况天倾西北地缺东南触触共工头，何况龙化为鱼鼠化为虎封狼貙罴生不休。眼枯不昧钧天梦，骨碎应知地神痛。陶然亭，西山青，悲华泣雨天冥冥。他生矢执金刚愿，再现文殊佛土经。
逸社第五集观宋牧仲红树秋鸦图旧为孙文恪公藏今归花近楼庸庵尚书同年
作者：沈曾植
朝代：清
体裁：七言律诗

商邱惟宋济宁孙，乔木中原两相门。文采风流当代盛，图书珍秘左方存。尚书高馆招吟社，门下诸儒并祭尊。我亦云司旧郎吏，法书名画表重论。
逸社第六集分咏宫史余得韦太后
作者：沈曾植
朝代：清
体裁：五言绝句

四圣潜加护，中兴孝养尊。回銮难忘意，小大眼将军。
逸静轩小除夕夜话·其一
作者：沈曾植
朝代：清
体裁：七言律诗

腊鼓如闻汉侲挝，屠苏饮有宋聋嗟。不眠共作知更鹤，善守难留掉尾蛇。未了因为他世果，芬陀识放大轮花。子龙塘水清无垢，直下江源到海涯。
逸静轩小除夕夜话·其二
作者：沈曾植
朝代：清
体裁：七言律诗

晚岁华存感乱离，早年韫秀共提携。荠甘那便偿荼苦，松茂差欣与柏齐。身世尽同平话幻，岁时相对梦粱悽。牛衣鸿案呼儿记，谱里元家故物稽。
道中杂题·其一
作者：沈曾植
朝代：清
体裁：七言绝句

榆叶乾青柳叶黄，淡云斜日蜀东冈。秋心总在无人处，坐看凫翁没野塘。
道中杂题·其三
作者：沈曾植
朝代：清
体裁：七言绝句

江潮祇是爱平流，帆自从容橹自柔。至竟海门原咫尺，浪花何事白人头。
道中杂题·其二
作者：沈曾植
朝代：清
体裁：七言绝句

鹿车鸦轧上堤头，南去真州北楚洲。不是田间无下泽，泠然谁遣驭风游。
道中杂题·其五
作者：沈曾植
朝代：清
体裁：七言绝句

江洲草长芦荻肥，江上女儿黄葛衣。淮东秋冷浙西暖，野鸭作群南向飞。
道中杂题·其六
作者：沈曾植
朝代：清
体裁：七言绝句

独坐钟山唤宝公，南行襟袖挟天风。苍厓白浪今犹昔，八百年来见此翁。
道中杂题·其四
作者：沈曾植
朝代：清
体裁：七言绝句

沙禽相伴过中泠，塔铎微闻替戾声。我愧布施无半果，也随宏愿喜圆成。
道希叠韵见示复和一章
作者：沈曾植
朝代：清
体裁：七言律诗

广我篇章密意勤，豁如西岭擘晴云。士师偶惜先生鼎，山木谁逃大国斤。万里仙槎星候远，九秋黄叶雁声闻。城南且趁登临约，去住人间各放纷。
遨游在何所行
作者：沈曾植
朝代：清
体裁：古风

遨游在何所，乃在弇州之首，河出昆崙墟。骖乘海人餐海闾，前马策大丙，后骑钳且。摽然高驰气承舆，径超凉风帝下都。四百四门，列仙所居。问讯西王母，揖东王公。地二气则泄藏，天二气成虹。人寿无百年，阴阳错其中。理乱迭代乘，孰哉不从容。目不两视明，耳不兼听聪。悲矣乎，世间朝食三斗醋，暮饮一石冰。越人责之射，胡奴操艨艟。悲矣乎，巨蟹八跪踬，鼫鼠五技穷。南走且北驰，画方复有圆，当西而更东。悲矣乎，世间曷不角者补以齿，翼者倍其足。日乌重轮地双轴，人口歧舌面四目，蒿任栋梁木生谷。遨游乎归来，沧海却西流，人头化为鱼。鱼羊食人不可居，精卫衔石徒区区。城头有乌尾毕逋，汝南雄鸡喑不苏。风雨晦且阴，啾瞅来鬼车。
郇庐以葵园老人唱和诗见示依韵写怀·其一
作者：沈曾植
朝代：清
体裁：七言律诗

隐约天涯意倍亲，翛然历劫不磨身。秋心自远绵绵道，旧族相知八八民。未死不须悲楚老，有书聊可閟师春。朝来端策知贞胜，禽向同为五岳人。
郇庐以葵园老人唱和诗见示依韵写怀·其二
作者：沈曾植
朝代：清
体裁：七言律诗

天道无知竟孰亲，龙蛇相保蛰存身。春秋未变尊王义，山海长留不死民。战地经过车载鬼，别筵慷慨酒回春。天南一老葵心在，念尔麻鞋拜阙人。
郑叔问手札
作者：沈曾植
朝代：清
体裁：七言律诗

大鹤山人鹤不还，人间遗墨几流传。谷中时落次仲翮，海上或谓安期仙。江山寂寞黯终古，故国苍茫无返年。漆叶青粘方在否，要凭吴普访遗编。
郑所南画兰
作者：沈曾植
朝代：清
体裁：五言律诗

□□□□□，千秋礼楚魂。有香传故国，失地不当门。诗岂輶轩采，花犹覆育恩。孤情天壤老，□代可同论。
郑所南画兰卷樊山所藏元明题者三十余人末有张文襄题诗樊山自题七言长篇一绝句八皆丁未都中作也
作者：沈曾植
朝代：清

硾光闇脱由拳纸，小字凋残丁子尾。尖豪破墨不破水，元是孤臣泪铅泚。昔为王者九畹香，今扫僧残一锥矣。图中两花间九叶，左方长短参差七。六陵云黯一星移，白雁声催北风急。右方二叶短复短，心在零丁海洋畔。可知正统远仍存，块肉犹延丙丁算。国香零落天之涯，国殇毅魄怀王知。南翁傥有南公语，本穴嗟当木坏时。呕血总为天水碧，啼魂常抱冻青枝。当门翻恨无摧折，祭鬼何妨入炼持。遗事郑陈韩各写，精爽何分在朝墅。刳心史已瘗承天，代舞灵应依亳社。沧桑几度红羊换，长卷珍留清閟玩。题诗原是太平年，黄閤紫枢眉寿愿。十年我辈草间存，一老不遗箕尾远。酒阑坐客重披看，若有人兮泪如霰。呜呼舜禹之事盗蹠章，昔为狄灭今梁亡。西州华屋渺龙荒，马策余泪秋淋浪。我无桥亭之砚端筴知阴阳，亦无西台竹如意。朱鸟有噣空彷徨，《春秋》不作《骚》不光。萧艾变化兰无芳，提笔掷笔歌慨慷。人间谁要埋忧地，一往牢愁天上寄。
郑所南画兰卷樊山所藏元明题者三十馀人末有张文襄题诗樊山自题七言长篇一绝句八皆丁未都中作也
作者：沈曾植
朝代：清
体裁：古风

硾光暗脱曲拳纸，小字凋残丁子尾。尖毫破墨不破水，元是孤臣泪铅泚。昔为王者九畹香，今扫僧残一锥矣。图中两花间九叶，左方长短参差七。六陵云黯一星移，白雁声催北风急。右方二叶短复短，心在零丁海洋畔。可知正统远仍存，块肉犹延丙丁算。国香零落天之涯，国殇毅魄怀王知。南翁倘有南公语，木穴嗟当木坏时。呕血总为天水碧，啼魂常抱冻青枝。当门翻恨无摧折，祭鬼何妨入炼持。遗事郑陈韩各写，精爽何分在朝野。刳心史已瘗承天，代无灵应依亳社。沧海几度红羊换，长卷珍留清閟玩。题诗原是太平年，黄阁紫枢眉寿愿。十年我辈草间存，一老不遗箕尾远。酒阑坐客重披看，若有人兮泪如霰。呜呼，舜禹之事盗蹠章，昔为狄灭今梁亡。西州华屋渺龙荒，马策馀泪秋淋浪。我无桥亭之砚端筴知阴阳，亦无西台竹如意，朱鸟有噣空彷徨。春秋不作骚不光，萧艾变化兰无芳，提笔掷笔歌慨慷。人间谁要埋忧地，一往牢愁天上寄。
郭寄莼画苑续徵图·其一
作者：沈曾植
朝代：清
体裁：七言绝句

画人从古多高士，妙墨相将證净因。欲与士安商传例，荆蛮民是葛天民。
郭寄莼画苑续徵图·其三
作者：沈曾植
朝代：清
体裁：七言绝句

桐月楼空月似烟，宗风喜有二承传。汤家画论能无述，天水诸贤三百年。
郭寄莼画苑续徵图·其二
作者：沈曾植
朝代：清
体裁：七言绝句

衣钵常为墨守诃，偭规越矩复如何。瓜田政有人天眼，不与虞山共唯阿。
酬江井
作者：沈曾植
朝代：清
体裁：七言律诗

瀛海畸人若木枝，善来瑰玮楚歌辞。秋风荡荡吹回浦，远道腾腾作导师。阅众甫然心独喻，不龟手药老谁知。病夫痛作华严观，眴见乾坤定位时。
重和街字韵
作者：沈曾植
朝代：清
体裁：七言律诗

森森毕昴守天街，景杜惊休户尽䦱。躁甚剧誇狂是圣，湿淫谁信疥非痎。传闻海上虚无在，绝叫云端阊阖排。满眼西风黄菜叶，抱遗何日得开怀。
野哭·其一
作者：沈曾植
朝代：清
体裁：五言律诗

野哭荒荒月，灵归黯黯魂。薰莸宁共器，玉石惨同焚。世界归依报，衣冠及祸门。嵇琴与夏色，消息断知闻。
野哭·其三
作者：沈曾植
朝代：清
体裁：五言律诗

交已非刘柳，官宁到贾王。诗书敦雅德，刀剑剧锋芒。披发天何叫，缄衣血不亡。辨奸遗论在，青史与评量。
野哭·其二
作者：沈曾植
朝代：清
体裁：五言律诗

烈士宁忘死，难甘此日名。信犹迟蜀道，命岂堕长平。精爽虹应贯，虚无狱会明。信知全物理，乱世直难争。
野哭·其五
作者：沈曾植
朝代：清
体裁：五言律诗

悔祸宁无日，招魂已隔生。难穷瓜蔓迹，翻恨剡章名。孰与收遗草，他年托志铭。遥知梁庑下，涕泪并纵横。
野哭·其四
作者：沈曾植
朝代：清
体裁：五言律诗

草草投东市，冥冥望北辰。并无书牍语，虚望解环人。天地微生苦，山河末劫真。一哀终断绝，千古为酸辛。
金人捧露盘
作者：沈曾植
朝代：清

坏云沈，悲梦在，劫尘荒。问人閒几度沧桑。画图一角，西山烟树极微茫。觚棱晓色，费秋衾泪雨千行。天人眼，英雄手，神绰约，佛清凉。总禁他转绿回黄。绿阴啼鴂，春来还是看花忙。弦危舞破，道白头怕听伊凉。
金人捧露盘
作者：沈曾植
朝代：清
体裁：词

坏云沈，悲梦在，劫尘荒。问人间、几度沧桑。画图一角，西山烟树极微茫。觚棱晓色，费秋衾、泪雨千行。天人眼，英雄手，神绰约，佛清凉。总禁他、转绿回黄。绿阴啼鴂，春来还是看花忙。弦危舞破，道白头、怕听伊凉。
金危危诗盛传都下有笑其贪者樊山叠韵解嘲余再和之
作者：沈曾植
朝代：清
体裁：七言律诗

宝胜爻临夕贵占，不须巫降杂歌盐。泉飞厌胜青蚨翼，画托真形绿玉签。痴绝户前三拜设，望来日利万金添。如何楚越科仪具，一字都无秘祝严。
金太夫人七旬晋九寿宴诗
作者：沈曾植
朝代：清
体裁：古风

阳春发光昭，庆云被崇阿。茜茜陵陬士，燕喜升陔歌。泖渚清且澜，澉山海筹多。扬灵南岳降，受福西灵�。门望旧顾陆，雅材代阴何。阴德在民庸，慈嘉得天和。世德积恺悌，孙枝茂条柯。三诵平赋书，以侑牺尊莎。
金太夫人七旬晋九寿宴诗
作者：沈曾植
朝代：清
体裁：古风

阳春发光昭，庆云被崇阿。茜茜陵陬士，燕喜升陔歌。泖渚清且澜，澉山海筹多。扬灵南岳降，受福西灵𡖔。门望旧顾陆，雅材代阴何。阴德在民庸，慈嘉得天和。世德积恺悌，孙枝茂条柯。三诵平赋书，以侑牺尊莎。
金桂生观察八十寿诗
作者：沈曾植
朝代：清
体裁：七言律诗

便向疑仙传里猜，年年列子御风来。身轻不假凌云舄，食少常持对月杯。莲社遗民呼老友，兰陵故事足诗材。丛书九祑今当启，满写陶庐十忆赅。
金正希先生山水画册为金篯孙题
作者：沈曾植
朝代：清
体裁：古风

秋宇净无滓，朝暾出沧凉。禽声发哀雅，草木皆馨香。此土本非秽，心容孰能量。聊将五色墨，写兹三昧光。山溪平且远，养曰方舒长。投袂非涉有，捐躯乃知常。陂陀苌叔碧，瑟瑟皆金刚。遗集昔披读，贤谱今诹详。案存南雷说，赞以知非章。三叹肃景行，光吾梧桐乡。
金缕曲
作者：沈曾植
朝代：清

健骨金刚锁。任铁围、八风飙起，四洲涛簸。方丈维摩安稳在，时有天花飘堕。有萨波、若师知我。我梦千人石畔去，见生公、说法天龙卧。寿者相，君知么。寄声笑口应须破。海中占、珠联璧合，再中日可。艮地新年风起处，依旧司天台课。把旧事、重提㦬懡。二老风流相约去，醉长安、市上花三朵。劝汝酒，一杯那。